
[bookmark: _Toc238456145]Ievads
[bookmark: _Toc238456146]Klīniskās kodēšanas vadlīniju izstrāde
Klīniskās kodēšanas vadlīnijas Latvijā ir uzsāktas izstrādāt, balstoties uz klīniskās kodēšanas auditu rezultātiem, kas faktiski tika veikti laika posmā no septembra līdz decembrim 2024. gadā un no janvāra līdz jūnijam 2026. gadā. 

Vadlīniju mērķis ir veicināt vienotu, precīzu un normatīvajiem aktiem atbilstošu diagnožu un procedūru kodēšanas praksi Latvijas stacionārajās ārstniecības iestādēs, uzlabojot datu kvalitāti, DRG (ar diagnozēm saistīto grupu) gadījumu grupēšanas precizitāti un veselības aprūpes statistikas ticamību kopumā.

Abu auditu ietvaros tika izvērtēta klīniskā kodēšana Latvijas Republikas I–IV līmeņa stacionārajās ārstniecības iestādēs atbilstoši Ministru kabineta 2018. gada 28. augusta noteikumu Nr. 555 "Veselības aprūpes pakalpojumu organizēšanas un samaksas kārtība" 6. pielikumā noteiktajam ārstniecības iestāžu dalījumam  2024. (IV līmeņa iestādes) un 2026. gadā (I-III līmeņa ārstniecības iestādes), kā arī SIA "Rīgas Dzemdību nams" un VSIA "Traumatoloģijas un ortopēdijas slimnīca".

Auditējamo UD atlases kritērijus noteica audita darba grupa, kas sastāvēja no trīs auditoriem un četriem Nacionālā veselības dienesta (turpmāk tekstā – NVD) darbiniekiem. 2024. gada klīniskās kodēšanas audita UD atlases kritēriji bija terapeitiskie dokumenti ar diagnozēm, kuros būtu lielāka iespējamība pieļaut kodēšanas kļūdas, ķirurģiskie gadījumi tika atlasīti pēc abdominālās lokalizācijas un salīdzinoši lielākām izmaksām. 2026.gadā veiktajam auditam tika atlasīti dzemdību gadījumi (iestādēs, kurās šādi pakalpojumi tiek sniegti), DRG kļūdu grupu gadījumi, gadījumi ar nepilnīgiem vai neprecizētiem diagnožu kodiem, gadījumi ar kļūdām GPF pakalpojumu programmās (kodi FN01 un FP01), kā arī gadījumi ar būtiskām novirzēm no vidējām DRG grupu izmaksām salīdzinājumā ar visu ārstniecības iestāžu vidējiem rādītājiem.

Auditu katrā periodā veica trīs neatkarīgi auditori, kuriem nebija finansiālu vai cita veida interešu konflikta ar auditētajām ārstniecības iestādēm.

Audita laikā pacientu diagnozes tika salīdzinātas UD medicīniskās dokumentācijas papīra formātā pret Vadības informācijas sistēmā kodētajām diagnozēm, izmantojot Starptautiskās statistiskās slimību un veselības problēmu klasifikācijas 10. redakciju (SSK-10). Katra uzskaites dokumenta pārbaude un atkārtota DRG grupēšana tika veikta VisualDRG, kas ir slēgtā interneta vidē izvietota programmatūra – NVD lietošanā esoša ārējā DRG grupēšanas sistēma, kas darbojas neatkarīgi no Vadības informācijas sistēmas.

Audita rezultāti parādīja, ka būtiska daļa konstatēto neatbilstību saistīta nevis ar normatīvā regulējuma trūkumu, bet gan ar atšķirīgu SSK-10 kodēšanas principu interpretāciju un nevienveidīgu piemērošanu ārstniecības iestādēs. Tādēļ tika lemts par  Klīniskās kodēšanas vadlīniju izstrādes uzsākšanu.

Vadlīniju pamatā ir SSK-10 kodēšanas principu skaidrojums un praktiski piemēri to piemērošanai Latvijas veselības aprūpes sistēmā. Dokumentā apkopoti biežāk sastopamie kodēšanas jautājumi, audita laikā identificētās problēmsituācijas un to risinājumi, sniedzot vienotu metodisko pieeju klīniskās kodēšanas veikšanai.

Šis 83 lappušu dokuments paredzēts ārstiem, klīniskajiem kodētājiem, ārstniecības iestāžu administrācijai, medicīnas studentiem, auditoriem un citiem veselības aprūpes speciālistiem, kuru darbā tiek izmantota SSK-10 klasifikācija, DRG grupēšanas principi un kuru sniegumu varētu palīdzēt uzlabot. 

Paredzams, ka vadlīniju piemērošana klīniskajā kodēšanā sekmēs vienveidīgu kodēšanas praksi, uzlabos veselības aprūpes datu kvalitāti, nodrošinās precīzāku stacionāro gadījumu klasifikāciju un godīgāku finansēšanas procesa organizēšanu.





Klīniskās kodēšanas audita koordinatore
Kristīne Putniņa
Kristine.Putnina@vmnvd.gov.lv


[bookmark: _Toc238456147]Vispārīgie DRG kodēšanas principi
[bookmark: _Toc238456148]DRG pamatprincipi
DRG sistēmas mērķis ir grupēt stacionāros ārstēšanas gadījumus pēc klīniskās līdzības un ārstēšanas laikā patērētajiem resursiem. Atšķirībā no tradicionālās klīniskās pieejas, kur diagnozes bieži tiek sakārtotas atbilstoši slimības attīstības secībai un cēloņsakarībām, DRG sistēmā primārā diagnoze tiek noteikta atbilstoši konkrētās ārstniecības epizodes galvenajam ārstēšanas mērķim un resursu patēriņam.
Primārā diagnozes izvēlē noteicošais ir stāvoklis, kura ārstēšana, izmeklēšana un aprūpe konkrētajā stacionēšanas epizodē prasījusi vislielāko resursu apjomu.

[bookmark: _Toc238456149]Atšķirības starp DRG un tradicionālo klīnisko pieeju
Klīniskajā praksē diagnozes nereti tiek formulētas atbilstoši slimības patoģenēzei un cēloņsakarībām, sākot ar pamatslimību un beidzot ar tās komplikācijām. Savukārt DRG sistēmā, tāpat kā SSK-10 klasifikācijā, diagnožu izvēle balstās uz hospitalizācijas epizodes saturu un ārstēšanas mērķi.

Piemērs

Pacientam ir:
· primāra arteriāla hipertensija,
· hipertensīva sirds slimība,
· hroniska sirds mazspēja,
· hidrotorakss.
Hospitalizācijas laikā tiek veikta pleiras punkcija, nozīmēta diurētiķu terapija un ārstēts hidrotorakss. Šādā situācijā klīniskā pieeja par galveno saslimšanu var uzskatīt hipertensīvu sirds slimību, savukārt DRG sistēmā primārā diagnoze tiek noteikta atbilstoši konkrētās ārstēšanas epizodes galvenajam ārstēšanas mērķim un resursu patēriņam, kas ir hroniska sirds mazspēja.

[bookmark: _Toc238456150]Primārā diagnoze un sekundārā diagnoze

Esošajā medicīniskajā dokumentācijā tiek izmantoti jēdzieni “pamatdiagnoze”, “blakusdiagnoze” un “komplikācijas”. Auditoru ieskatā jēdziens “pamatdiagnoze” vedina domāt par slimība patoģenētisko attīstību, kas bieži nesaskan ar epizodes ārstēšanas mērķi DRG izpratnē. Lai no šī distancētos, audita dokumentācijā tiks izmantoti sekojoši jēdzieni:
Primārā diagnoze – kas atbilst jēdzienam galvenā diagnoze jeb pamatdiagnoze;

Sekundārā diagnoze – atbilst jēdzienam “blakusdiagnoze”. Tā kā DRG sistēmā netiek izšķirts diagnozes jēdziens “komplikācijas”, tad arī tās tiek norādītas kā sekundārās diagnozes.
Primārā diagnoze ir diagnoze, kas visprecīzāk raksturo konkrētās stacionēšanas epizodes galveno ārstēšanas iemeslu un kuras ārstēšana saistīta ar lielāko resursu patēriņu (galvenais ārstēšanas iemesls hospitalizācijas epizodē).
Par resursiem uzskatāmi:
· ārstniecības personu darbs un laiks,
· diagnostiskie izmeklējumi,
· operācijas un manipulācijas,
· medikamentozā terapija,
· intensīvā terapija,
· aprūpes pasākumi.
Primārai diagnozei jābūt pietiekami specifiskai un jāatspoguļo konkrētais ārstējamais stāvoklis.
Sekundārā diagnozes ir slimības, stāvokļi vai komplikācijas, kas konkrētās ārstniecības epizodes laikā ietekmē:
· pacienta izmeklēšanu,
· ārstēšanu,
· aprūpi,
· hospitalizācijas ilgumu,
· izmantotos resursus.
Sekundārās diagnozes jānorāda tikai tad, ja tās ir klīniski nozīmīgas konkrētajā ārstniecības epizodē.
Nav pamata kodēt:
· neaktīvas hroniskas slimības,
· vēsturiskas diagnozes, kas neietekmē ārstēšanas epizodi,
· stāvokļus, kuriem nav ietekmes uz ārstēšanu vai aprūpi.
Nepamatota sekundāro diagnožu kodēšana var ietekmēt DRG grupēšanas rezultātu.

[bookmark: _Toc238456151]Diagnožu specifiskums
SSK-10 diagnozes jākodē iespējami precīzi. Ja klasifikators piedāvā precizēt diagnozi ar ceturto vai piekto koda zīmi, jāizmanto visprecīzākais pieejamais kods.
Nav ieteicams izmantot neprecizētus kodus, ja medicīniskajā dokumentācijā pieejama detalizētāka informācija.

[bookmark: _Toc238456152]Diagnožu secība
Latvijas DRG sistēmā diagnožu secība pēc primārās diagnozes nenosaka grupēšanas rezultātu. Tomēr diagnožu izvietojumam medicīniskajā dokumentācijā jābūt loģiskam un saprotamam. Citās valstīs diagnožu secība tiek izmantota, lai atspoguļotu:
· komplikāciju attīstības secību,
· klīnisko notikumu gaitu,
· ārstēšanas procesa hronoloģiju.

[bookmark: _Toc238456153]Mirstības un saslimstības kodēšanas atšķirības
SSK-10 atšķir saslimstības (angl. morbidity) un mirstības (angl. mortality) kodēšanas principus. Tādēļ primārā diagnoze stacionārās ārstēšanas epizodē var atšķirties no diagnozes, kas norādīta medicīniskajā apliecībā par nāves cēloni (veidlapa 106/u).

Piemērs

Pacients stacionēts augšstilba kaula kakliņa lūzuma dēļ. Stacionēšanas laikā tiek veikta operācija. Pēcoperācijas periodā attīstās akūts miokarda infarkts, kura rezultātā pacients mirst.
Šādā situācijā:
· stacionārās ārstēšanas epizodes primārā diagnoze ir augšstilba kaula kakliņa lūzums,
· akūts miokarda infarkts ir sekundārā diagnoze,
· medicīniskajā apliecībā par miršanas faktu  par pamatcēloni norāda akūtu miokarda infarktu, jo medicīniskā apliecībā par nāves cēloni tiek lietota cita terminoloģija- tiešais nāves cēlonis (slimība vai stāvoklis, kas beidzies ar nāves iestāšanos).

[bookmark: _Toc238456154]Etioloģijas un manifestācijas diagnožu kodēšana
Atsevišķos SSK-10 gadījumos diagnozes kodēšanai izmanto saistītu diagnožu pāri:
· etioloģisko diagnozi (†) – diagnozi, kas norāda slimības vai patoloģiskā stāvokļa cēloni,
· manifestācijas diagnozi (*) – diagnozi, kas norāda konkrēto slimības izpausmi vai komplikāciju.
Etioloģiskā diagnoze un manifestācijas diagnoze veido vienotu klīnisko diagnozi, un tās ir jālieto kopā. Parasti etioloģiskā diagnoze raksturo pamatslimību, savukārt manifestācijas diagnoze raksturo stāvokli, kas konkrētajā ārstēšanas epizodē rada nepieciešamību nodrošināt diagnostiku, ārstēšanu vai aprūpi.

[bookmark: _Toc238456155]Sekundāro diagnožu kodēšana ķirurģiskajiem pacientiem
Sekundāro diagnožu kodēšanai ķirurģiskajiem pacientiem piemērojami tie paši principi kā terapeitiskajiem pacientiem. Ja sekundārā diagnoze ietekmē ārstēšanas taktiku, operācijas risku, anestēzijas izvēli, pēcoperācijas aprūpi vai hospitalizācijas ilgumu, tā ir jānorāda neatkarīgi no ārstējošā profila.
Audita laikā konstatēts, ka ķirurģiskajiem pacientiem bieži netiek kodētas klīniski nozīmīgas sekundārās diagnozes, kuras dokumentējuši citu specialitāšu ārsti. Bieži novērots, ka hospitalizācijas laikā veikta internista, kardiologa vai cita speciālista konsultācija, kuras laikā pacientam diagnosticētas vai precizētas klīniski nozīmīgas saslimšanas, tomēr šīs diagnozes netiek iekļautas galīgajā kodējumā.
Praksē ārstējošais ārsts, kas visbiežāk ir ķirurgs vai traumatologs, kodē tikai pamatslimību un ķirurģisko patoloģiju, bet neņem vērā citu speciālistu dokumentētās sekundārās diagnozes. Rezultātā rodas situācijas, kad pacientiem ar smagām traumām vai ķirurģiskām saslimšanām galīgajā kodējumā nav norādīta neviena sekundārā diagnoze, lai gan medicīniskajā dokumentācijā tās ir aprakstītas.
Nenokodējot dokumentācijā esošās sekundārās diagnozes, netiek pilnvērtīgi atspoguļots pacienta stāvokļa smagums, ārstēšanas sarežģītība un faktiskais resursu patēriņš. Tas var novest pie nekorektas gadījuma grupēšanas un nepietiekami atspoguļot ārstniecības procesa sarežģītību.
Svarīgi ir arī kodēt asinszudumus un asins komponenšu transfūzijas - tas maina DRG grupējumu.


[bookmark: _Toc238456156]Akūts stāvoklis uz hroniskas slimības fona
Daudzām slimībām SSK-10 klasifikācijā ir atsevišķi kodi:
· akūtam stāvoklim,
· hroniskam stāvoklim.
Ja pacientam attīstās akūts stāvoklis uz jau esošas hroniskas slimības fona un abiem stāvokļiem pieejami atsevišķi kodi, primārajai diagnozei jāatspoguļo akūtais stāvoklis, kas bijis hospitalizācijas iemesls un prasījis lielāko resursu patēriņu.
Hroniskais stāvoklis šādos gadījumos norādāms kā sekundārā diagnoze.
Ja SSK-10 klasifikācijā akūtais un hroniskais stāvoklis ir apvienoti vienā kodā, jāizmanto attiecīgais kombinētais kods, nevis atsevišķi akūtā un hroniskā stāvokļa kodi.


Rekomendācijas SSK10 kodēšanai atbilstoši DRG principiem

[bookmark: _Toc238456157]I nodaļa - Infekcijas un parazitāras slimības (A00-B99)

Kodējot infekcijas slimības, vispirms jāizvērtē, vai SSK-10 klasifikācijā nav pieejams specifisks diagnozes kods, kurā jau ietverts infekcijas ierosinātājs. Iespēju robežās jāizmanto precīzs kods, kas apzīmē konkrētu iekaisumu (izmantojot alfabētisko rādītāju vai oficiālo meklētāju https://ssk10.spkc.gov.lv/ssk )
Ja nav precīza ierosinātāja organisma un anatomiskās lokalizācijas kombinācijas, tad:
1. Kā pirmo norāda orgānu sistēmu;
1. Kā sekundāro slimību norāda ierosinātāju no kategorijas B95-B98.

Diagnozes B95-B98 nedrīkst norādīt kā primārās, bet tikai kā sekundārās (ja norāda kā primāro diagnozi, tad gadījums negrupēsies un DRG sistēma to atgriezīs kā kļūdu).

Piemēri (šajā un visos turpmākajos piemēros pirmā norādītā diagnoze ir primārā, katra nākamā - secīga sekundārā)

Nr. 1 
Pacients ar urīnceļu infekciju, ko izraisījis E.coli
	N39.0 	Urīnceļu infekcija, neprecizējot lokalizāciju
	B96.2 	Escherichia coli [E. coli] kā citās nodaļās klasificētu slimību ierosinātājs

Nr. 2
Pacientam diagnosticēta pneimonija, kuras ierosinātājs ir Staphylococcus aureus
J15.2 	Pneimonija, ko izraisījis Staphylococcus aureus
Papildu kods no grupas B95–B98 nav nepieciešams, jo ierosinātājs jau ir ietverts diagnozes kodā.

[bookmark: _e1pe22ecwya2][bookmark: _Sepse_un_septisks][bookmark: _Toc238456158]Sepse un septisks šoks
Vadlīniju tapšanas brīdī nav universālas sepses definīcijas, kas apgrūtina sepses kodēšanu. Sepse ir organisma reakcija uz infekciju, kā rezultātā tiek bojāti paša ķermeņa audi un orgāni. Sepsei arī nav skaidru diagnostisku kritēriju, kā rezultātā terminu “sepse” nevar izmantot tikai, lai apzīmētu infekciju.

Lai kodētu sepsi, noteikti ir jābūt šiem kritērijiem:
1. Infekcija ar vismaz vienu no šīm patoloģijām:
0. akūta orgānu disfunkcija (jānorāda konkrēto orgānu disfunkcija),
0. akūts nieru bojājums,
0. encefalopātija;
VAI
1. septisks šoks.

Sepsi A40-A41 kodē kā sekundāru diagnozi, primārajā pozīcijā norādot sepses perēkli. Vienīgais izņēmums, kad sepsi kodē kā primāro diagnozi, ir gadījumā, ja pacientam ir konstatēta un tiek ārstēta septicēmija, bet iekaisuma perēkli identificēt neizdodas.
Ja pacientam ir septisks šoks, to norāda tikai kā sekundāro diagnozi - R57.2 Septisks šoks.
Ja pacientam attīstās sepses izraisītas orgānu mazspējas, tās vienmēr jākodē kā sekundāras diagnozes, pirms tam sekundārā pozīcijā norādot orgānu mazspējas izcelsmi ar kodu no kategorijas R65._ Sistēmiskas iekaisīgas reakcijas sindroms.

Piemēri

Nr. 1 
Pacients stacionēts ar abpusēju pneimoniju, kas progresē. Pacients tiek pārvests uz intensīvās terapijas nodaļu, kur tā stāvoklis pakāpeniski uzlabojas
J18.9 	Neprecizēta pneimonija
A41.9 	Neprecizēta sepse
R65.1 	Infekcijas cilmes sistēmiskas iekaisīgas reakcijas sindroms ar orgānu mazspēju
J96.0 	Akūta elpošanas mazspēja
N17.9 	Neprecizēta akūta nieru mazspēja
G93.4 	Neprecizēta encefalopātija
K72.0 	Akūta un subakūta aknu mazspēja

Nr. 2
Paciente stacionēta ar urīnceļu infekciju. Jau iestājoties ir septisks šoks, kam nepieciešams vazopresoru atbalsts. Sākotnēji stacionēta intensīvās terapijas nodaļā (ITN), bet pēcāk pārvesta uz nodaļu. Uzsējumā apstiprināts A grupas streptokoks
	N39.0 	Neprecizēta urīnceļu infekcija
A40.0 	A grupas streptokoku ierosināta sepse
	R57.2 	Septisks šoks
	N17.9	Neprecizēta akūta nieru mazspēja

Nr. 3
Spontāns aborts un sekojoša sepse vienā epizodē
O02.1 	Nenoticis aborts (missed abortion)
O08.0 	Dzimumceļu un iegurņa infekcija pēc aborta, ektopiskas un molāras grūtniecības
A41.9 	Neprecizēta sepse

Nr. 4
Audzēja dēļ veikta zarnas rezekcija. Tajā pašā epizodē pacientam attīstās sepse anastamozes noplūdes dēļ  
C18.6 	Lejupejošā lokzarna (colon descendens)
A41.9 	Neprecizēta sepse
K91.8 	Citi citur neklasificēti gremošanas orgānu bojājumi pēc manipulācijām
Y83.2 	Ķirurģiska operācija ar anastomozi, šuntu vai audu pārstādīšanu

Nr. 5
Pacients ar perforējušu divertikulītu, abscesu (apstiprināts E.coli kā ierosinātājs). Pēc abscesa drenāžas tiek veikta zarnas rezekcija. Pēc operācijas attīstās asiņošana un A grupas streptokoku sepse (MRSA), brūces infekcija
K57.2 	Resnās zarnas divertikuli ar perforāciju un abscesu
B96.2 	Escherichia coli [E. coli] kā citās nodaļās klasificētu slimību ierosinātājs
A41.5 	Citu gramnegatīvu mikroorganismu sepse (E.coli)
A40.0 	A grupas streptokoku sepse (MRSA)
T81.0 	Citur neklasificēta asiņošana un hematoma kā manipulācijas komplikācija
B95.6 	Staphylococcus aureus kā citās nodaļās klasificētu slimību ierosinātājs
U82.1 	Rezistence pret meticilīnu
Y83.6 	Cita orgāna amputācija (daļēja) (pilnīga)

[bookmark: _djd5q8n0o5j0][bookmark: _Toc238456159]Cilvēka imūndeficīta vīrusa (HIV) infekcija
Jānorāda tikai viens kods no kategorijas B20-B24 (izņēmums ir HIV ierosināta malignitāte). Ja kods B20-B24 pilnībā neklasificē HIV ierosināto stāvokli, tad ir jānorāda arī attiecīgā sekundārā diagnoze.
Ja ir vairākas HIV ierosinātas patoloģijas, tad norāda B20-B22.7 un kā sekundārās slimības tiek norādītas attiecīgās patoloģijas.
Ja kodē HIV ierosinātu malignitāti, tad izmanto kodu B21._.
Pacientiem ar asimptomātisku HIV infekciju (nav aktīva, HIV pozitīvs) norāda kodu Z21 Bezsimptomu inficēšanās ar humānā imūndeficīta vīrusu (HIV).

Piemēri

Nr. 1
HIV un Pneumocystis jirovecii ierosināta pneimonija
B20.6 HIV infekcija ar Pneumocystis jirovecii pneimoniju

Nr. 2
HIV ierosināta mutes kandidoze
B20.4 	HIV infekcija ar kandiozi
B37.0 	Kandidozs stomatīts

Nr. 3
HIV ierosināta plaušu tuberkuloze un citomegalovīrusa slimība
B20.7 	HIV infekcija ar multiplām infekcijām
A16.9	Neprecizēta elpošanas orgānu tuberkuloze bez norādes par bakterioloģisku vai histoloģisku apstiprinājumu
B25.9 	Neprecizēta citomegalovīrusu slimība

Nr. 4
HIV ierosināta aukslēju Kapoši sarkoma un Bērkita limfoma
	B21.7 	HIV infekcija ar multipliem ļaundabīgiem audzējiem
	C46.2 	Aukslēju Kapoši sarkoma
	C83.7 	Bērkita (Burkitt) limfoma

[bookmark: _t941viqumydw][bookmark: _Toc238456160]Baktērijas, vīrusi un citi infekcijas slimību ierosinātāji (B95-B98)
Kodus B95-B98 var izmantot tikai kā sekundārās slimības, lai precizētu ierosinātāju. Šāds ierobežojums ir gan no SSK-10 puses, gan DRG (DRG šādu gadījumu nesagrupēs un uztvers kā kļūdu). Šie kodi izmantojami tikai, lai paskaidrotu kodu ārpus I nodaļas.

[bookmark: _h1umdnyf2jyk][bookmark: _Toc238456161]I nodaļa – Biežāk konstatētās nepilnības stacionāro uzskaites dokumentu kodēšanā, kurām pievērst uzmanību

Audita laikā novērots, ka:
· netiek izmantoti specifiski infekciju kodi, lai gan dokumentācijā pieejama informācija par ierosinātāju,
· netiek norādīti kodi no grupām B95–B98, lai gan infekcijas ierosinātājs ir identificēts un nav ietverts primārās diagnozes kodā,
· netiek norādīti antibiotiku rezistences kodi, lai gan rezistence dokumentēta mikrobioloģiskajos izmeklējumos,
· tiek izmantoti nespecifiski infekciju kodi, lai gan iespējams izvēlēties precīzāku diagnozi,
· netiek kodēta dokumentācijā aprakstīta sepse,
· netiek kodēts infekcijas avots,
· netiek kodētas sepses izraisītās orgānu disfunkcijas,
· netiek kodēts septiskais šoks.

Šādas kļūdas samazina kodēšanas precizitāti un var būtiski ietekmēt DRG grupēšanas rezultātu.


[bookmark: _fgp137j9wnj]

[bookmark: _Toc238456162]II nodaļa - Audzēji (C00-D48)
Audzēja gadījumā jākodē audzējs un visas pavadošās komplikācijas, kuras tas izraisījis.

[bookmark: _ta8q9x3kz1wc][bookmark: _Audzēju_ierosināt_anēmija][bookmark: _Toc238456163]Audzēju ierosināta anēmija 
Pamatā saistīta ar hronisku iekaisumu, hepcidīna sekrēciju, kaula smadzeņu tiešu infiltrāciju - jākodē ar D63.0* Audzēji ar anēmiju. Šo diagnozi vienmēr kodē kā sekundāru diagnozi.
Anēmiju nekodē šādos gadījumos - leikēmijas, mieloma, mielodisplāzija, jo anēmija ir šo slimību pamata izpausme, nevis komplikācija.

Piemēri

Nr. 1
Pacients ar divpadsmitpirkstu zarnas audzēju tiek stacionēts anēmijas ārstēšanai
C17.0 	 Divpadsmitpirkstu zarna (duodenum) 
D63.0* Audzēji ar anēmiju

Nr. 2
Hepatocelulāras karcinomas izraisīta anēmija
C22.0 	 Hepatocelulāra karcinoma 
D63.0* Audzēji ar anēmiju

[bookmark: _r4r2m3nw29s7][bookmark: _Toc238456164]Primāri un sekundāri audzēji
Ja audzēja primārā lokalizācija nav zināma/norādīta, tad jākodē C80.9 Ļaundabīgs audzējs, neprecizējot primāro lokalizāciju.
Kodu C80.0 Ļaundabīgs audzējs ar norādi, ka primārā lokalizācija nav zināma, var izmantot tikai tajos gadījumos, kad precīzi norādīts, ka audzēja primārā lokalizācija nav zināma.
Ja tiek norādīts sekundārs audzējs/metastāze, tad vienmēr jākodē arī primārais audzējs. 
Izņēmums ir tajos gadījumos, kad primārā audzēja vairs nav (piem., izoperēts) - šajos gadījumos norāda sekundāro diagnozi Z85._ Ļaundabīgi audzēji dzīves anamnēzē.

[bookmark: _r1tnst1egy32][bookmark: _Toc238456165]Audzēju secība
Gadījumos, kad ir primārs un sekundārs audzējs, kā galveno diagnozi norāda primāro audzēju. 
Gadījumos, kad sekundārs audzējs ir galvenais ārstēšanas/izmeklēšanas iemesls, to norāda kā primāro diagnozi.
Ja galvenais ārstēšanas/izmeklēšanas iemesls ir sekundārs audzējs un primārais vairs nav, tad kā sekundāro diagnozi norāda nevis C__ diagnozi, bet gan Z85._ Ļaundabīgi audzēji dzīves anamnēzē.

Piemēri

Nr. 1
Krūškurvja limfmezglu karcinoma
	C80.9 	Ļaundabīgs audzējs, neprecizējot primāro lokalizāciju
	C77.3 	Paduses un augšējās ekstremitātes limfmezgli

Nr. 2
Pacientam ar zināmu plaušu plakanšūnu karcinomu tiek veikta pleiras biopsija, kurā apstiprinās pleiras metastāzes
	C78.2 	Sekundārs pleiras ļaundabīgs audzējs
C34.2 	Vidējā daiva, bronhs vai plauša 

Nr. 3
Pacients tiek stacionēts ar patoloģisku augšstilba kakliņa lūzumu, ko izraisījusi kaulu metastāze no primāras krūšu adenokarcinomas. Tiek veikta lūzuma operācija
	C79.5 	 Sekundārs kaula un kaula smadzeņu ļaundabīgs audzējs 
M90.7* Kaula lūzums audzēja dēļ
	C50.9 	 Krūts audzējs, bez precizējuma

Nr. 4
Pacients tiek stacionēts galvas smadzeņu metastāžu staru terapijai. Primārs plaušu audzējs (veikta pneimonektomija un visa primārā audzēja ārstēšana ir pabeigta)
	C79.3 	Sekundārs smadzeņu un smadzeņu apvalku ļaundabīgs audzējs 
	Z85.1 	Trahejas, bronha vai plaušas ļaundabīgs audzējs dzīves anamnēzē 

Nr. 5
Metastātisks audzējs pleirā un mugurkaulā
C80.9 	Ļaundabīgs audzējs, neprecizējot primāro lokalizāciju 
C78.2 	Sekundārs pleiras ļaundabīgs audzējs 
C79.5 	Sekundārs kaula un kaula smadzeņu ļaundabīgs audzējs

[bookmark: _wjhynwla6d9c][bookmark: _Toc238456166]Plašāka audzēja ekscīzija
Ja pacients tiek stacionēts tālākai/plašākai primāra vai sekundāra audzēja ekscīzijai, tad tas tiek uzskatīts par daļu no audzēja primāras ārstēšanas. Tas attiecas arī uz gadījumiem, kad atkārtoti ekscidētajos audos netiek atrastas audzēja šūnas.

Piemērs

Nr. 1
Pacients stacionēts tālākai pleca melanomas ekscīzijai, iepriekšējā epizodē tika veikta ekscīzijas biopsija. Šīs epizodes histoloģijā netika konstatēta melanoma
C43.6 Augšējās ekstremitātes, ieskaitot plecu, ļaundabīga melanoma

[bookmark: _oja57m7r9tjb][bookmark: _Toc238456167]Hematoloģisku audzēju sekundāri audzēji vai metastāzes
Kodiem kategorijās C81-C96 Limfoīdo, asinsrades un tiem radniecīgu audu ļaundabīgi audzēji nedrīkst izmantot sekundāru ļaundabīgu audzēju kodus C77-C79.
[bookmark: _iauc3779map6]Hematoloģiski audzēji ir sistēmiskas slimības un citu ķermeņa daļu iesaiste ir daļa no pamata izpausmēm – tās nav metastāzes, bet gan vienota slimība.
[bookmark: _ogznzea2gc7l]
[bookmark: _k2ms6az01aty][bookmark: _Toc238456168]Preventīva ķirurģiska ārstēšana
Izmanto kodu Z40._ Profilaktiskā ķirurģija  (skatīt)

[bookmark: _95paycol9cr9][bookmark: _Toc238456169]Onkoloģiska saslimšana kā sekundārā slimība
Gadījumos, kad pacientam anamnēzē ir onkoloģiska saslimšana, bet tā neietekmē attiecīgo epizodi, šo saslimšanu kodē kā sekundāro slimību (ar attiecīgo C00-D48 kodu) 5 gadu garumā.
Ja pacientam ar onkoloģisku saslimšanu ir panākta remisija  (5 un vairāk gadi), tad nenorāda C._, bet gan Z85._ Ļaundabīgi audzēji dzīves anamnēzē, precizējot ar ceturto zīmi.


[bookmark: _6mpa279ek06k][bookmark: _Toc238456170]II nodaļa - Biežāk konstatētās nepilnības stacionāro uzskaites dokumentu kodēšanā, kurām pievērst uzmanību
Audita laikā novērots, ka pacientiem ar hronisku slimību izraisītu anēmiju bieži netiek ievērots etioloģijas–manifestācijas kodēšanas princips.
Biežāk konstatētās kļūdas:
· nav norādīta manifestācijas diagnoze (D63.0* vai D63.8*), lai gan dokumentācijā aprakstīta anēmija,
· nav norādīta etioloģiskā diagnoze, kas izraisījusi anēmiju,
· izmantoti nespecifiski anēmijas kodi, lai gan dokumentācijā skaidri norādīta saistība ar audzēju vai citu hronisku slimību,
· netiek atspoguļota saikne starp pamatslimību un tās izraisīto anēmiju,
· patoloģiski lūzumi tiek kodēti kā akūti, nevis ar diagnozi M90.7*.

[bookmark: _dxbh3g3u624r]

[bookmark: _Toc238456171]III nodaļa - Asins un asinsrades orgānu slimības un noteikti imūnsistēmas traucējumi (D50-D89)

[bookmark: _ycbzq1l37lx2][bookmark: _Toc238456172]Anēmija audzēju gadījuma
Skatīt

[bookmark: _2908nq5g7nkt][bookmark: _Toc238456173]Anēmija citu hronisku citur klasificētu slimību dēļ (D63.8*)
Visbiežāk ierosina persistējošs iekaisums, kas ilgst vairākus mēnešus. Bieži sastopami iemesli ir autoimūnas saslimšanas, hroniskas infekcijas (tuberkuloze, HIV), hroniskas nieru slimības (eritropoetīna trūkums). Var kodēt kopā ar pamatslimību tikai gadījumos, kad ārsts norāda tiešu saikni.

Piemēri

Nr. 1
Pacients ar anēmiju, ko izraisījusi hroniska divpadsmitpirkstu zarnas čūla
	K26.7 	Divpadsmitpirkstu zarnas čūla, hroniska bez asiņošanas vai perforācijas
	D63.8* Anēmija citu hronisku citur klasificētu slimību dēļ

Nr. 2
Pacients ar 4.pakāpes hronisku nieru mazspēju un anēmiju, ko ierosina eitropoetīna trūkums
	N18.4 4. pakāpes hroniska nieru slimība 
	D63.8*	 Anēmija citu hronisku citur klasificētu slimību dēļ

[bookmark: _2tap8zk26p7c][bookmark: _Toc238456174]Antikoagulantu ierosināti hemorāģiski traucējumi
Gadījumā, ja asiņošanu ierosina antikoagulanti, tad izmanto kodu D68.3 Cirkulējošu antikoagulantu ierosināti hemorāģiski traucējumi. Primārā diagnozē norāda asiņošanu.
Ja tiek konstatēts tikai paaugstināts INR (Varfarīna lietošanas gadījumā) bez asiņošanas, tad izmanto kodu R79.8 Cita precizēta anomāla asins ķīmisko izmeklējumu atradne.


[bookmark: _2gdhyiiwrjw4]

[bookmark: _Toc238456175]IV nodaļa - Endokrīnās, uztures un vielmaiņas slimības (E00-E90)

[bookmark: _wnj6aarjx08o][bookmark: _Toc238456176]Cukura diabēts (E10-E14)
Cukura diabēta kodu kategorijas jālieto šādi:
· E10._ - 1.tipa cukura diabēts,
· E11._ - 2.tipa cukura diabēts, pat ja pacients lieto insulīnu,
· E12._ - Cukura diabēts nepietiekama uztura (malnutrīcijas) dēļ,
· E13._ - Cits precizēts cukura diabēts, tajā skaitā arī pankreatogēns cukura diabēts pēc atkārtotiem pankreatītiem un/vai pēc aizkuņģa dziedzera ekscīzijas,
· E14._ - Neprecizēts cukura diabēts, pieļaujama izmantošana līdz brīdim, kad tiek precizēts kāds no augstāk minētiem cukura diabēta veidiem.

Kodus ar ceturto zīmi E__.7 ar multiplām komplikācijām jānorāda tikai tad, ja ārsts nevar precizēt komplikācijas.

[bookmark: _yddgt2hhdb5p][bookmark: _Toc238456177]Diabētiska gangrēna vai diabētiskas kāju čūlas
Diabētiska gangrēna vai diabētiskas kāju čūlas jākodē ar ceturto zīmi E__.5 ar perifēriskās asinsrites komplikācijām un papildus sekundārā pozīcijā nav jākodē gangrēna un/vai kāju čūla. SSK-10 kods jau sevī ietver diabētisku čūlu un diabētisku gangrēnu.

[bookmark: _h6c0acj50ou4][bookmark: _Toc238456178]Cukura diabēta izraisīts miokarda infarkts, sirds mazspēja vai stenokardija
Ja pacients tiek stacionēts ar akūtu miokarda infarktu, sirds mazspēju vai stenokardiju, kas ir cukura diabēta komplikācija, tad cukura diabēts jānorāda kā sekundārā diagnoze ar ceturto zīmi E__.6 ar citām precizētām komplikācijām.

[bookmark: _8iof61juvf8u][bookmark: _Toc238456179]Hipoglikēmija un hipoglikēmiska koma cukura diabēta pacientam
Ja cukura diabēta pacientam ir hipoglikēmija, tad kodēšanā jāpielieto kods E16._ Citi aizkuņģa dziedzera iekšējās sekrēcijas traucējumi un cukura diabēts jākodē kā sekundārā diagnoze ar ceturto zīmi E__.9 bez komplikācijām, jo hipoglikēmija netiek uzskatīta par cukura diabēta komplikāciju.

Ja cukura diabēta pacientam ir hipoglikēmiska koma, tad primārā diagnoze ir E10-E14 ar ceturto zīmi E__.0 ar komu un E16._ tiek norādīta kā sekundārā diagnoze.

Ja komu un/vai hipoglikēmiju izraisa pareizi lietots insulīns (atbilstoši ārsta norādījumiem), tad tā ir jākodē kā insulīna blakne ar kodu no kategorijas Ārstnieciskās aprūpes komplikācijas (Y40-Y84), ko norāda sekundārās diagnozes pozīcijā.

Ja komas un/vai hipoglikēmijas iemesls ir pārāk liela insulīna devas lietošana, tad tā ir jākodē kā saindēšanās, pielietojot kodu no kategorijas T36-T65.

[bookmark: _ag7x9vqi3m4m][bookmark: _Toc238456180]Hiperglikēmija un nekontrolēts cukura diabēts
Hiperglikēmija cukura diabēta pacientiem un nekontrolēts cukura diabēts netiek uzskatīti par cukura diabēta komplikācijām. Šādi gadījumi jākodē ar attiecīgo kodu E10-E14 un ceturto zīmi E__.9 bez komplikācijām. Papildus hiperglikēmija nav jākodē.

[bookmark: _y0263l5pitm8][bookmark: _Toc238456181]Hiperglikēmisks hiperosmolārs stāvoklis
Cukura diabēta pacienti ar hiperglikēmisku hiperosmolāru stāvokli (HHS) jākodē šādi:
Pacienti ar HHS un komu:
	Kods no E10-E14 ar ceturto zīmi E__.0 ar komu,
E87.0	Hiperosmolalitāte un hipernatrēmija.

Pacienti ar HHS bez komas:
	Kods no E10-E14 ar ceturto zīmi E__.6 ar citām precizētām komplikācijām,
E87.0 	Hiperosmolalitāte un hipernatrēmija.

Piemēri

Nr. 1
Pacients ar I tipa cukura diabētu, diabētisku nefropātiju un diabētisku retinopātiju
E10.2	 I tipa cukura diabēts ar nieru komplikācijām
N08.3* Glomerulāri traucējumi cukura diabēta dēļ
E10.3 	 I tipa cukura diabēts ar acu komplikācijām
H36.0* Diabētiskā retinopātija

Nr. 2
II tipa cukura diabēts, kas komplicējas ar nefropātiju, gangrēnu un kataraktu (ārstējošais ārsts norāda saistību ar cukura diabētu)
E11.2 	 II tipa cukura diabēts ar nieru komplikācijām
N08.3* Glomerulāri traucējumi cukura diabēta dēļ
E11.5 	II tipa cukura diabēts ar perifēriskās asinsrites komplikācijām
E11.3 	II tipa cukura diabēts ar acu komplikācijām
H28.0* Diabētiska katarakta

Nr. 3 
II tipa cukura diabēta pacients ar komu un kreisās kājas gangrēnu
E11.0 	II tipa cukura diabēts ar komu 
E11.5 	II tipa cukura diabēts ar perifēriskās asinsrites komplikācijām

Nr. 4
Hipoglikēmija II tipa cukura diabēta pacientam, ko izraisījusi izlaista ēdienreize
E16.2 	Hipoglikēmija, neprecizēta 
E11.9 	II tipa cukura diabēts bez komplikācijām

Nr. 5
Hipoglikēmija, ko izraisījis pareizi lietots (atbilstoši ārsta norādījumiem) insulīns, pacientam ar I tipa cukura diabētu
E16.0 	Medikamentu inducēta hipoglikēmija bez komas
Y42.3 	Insulīns un perorālie hipoglikemizējošie (antidiabētiskie) līdzekļi
E10.9 	I tipa cukura diabēts bez komplikācijām

Nr. 6
Hipoglikēmiska koma I tipa cukura diabēta pacientam
E10.0 	I tipa cukura diabēts ar komu 
E16.2 	Hipoglikēmija, neprecizēta

Nr. 7
Netīša insulīna pārdozēšana ar hipoglikēmisku komu I tipa cukura diabēta pacientam
T38.3 	Insulīns un perorālie hipoglikēmizējošie (pretdiabēta) līdzekļi
X44 		Nejauša saindēšanās ar citiem un neprecizētiem ārstniecības līdzekļiem, medikamentiem un bioloģiskām vielām
E10.0	 I tipa cukura diabēts ar komu
E16.2 	Hipoglikēmija, neprecizēta

Nr. 8
II tipa cukura diabēta pacients atrasts bezsamaņā, tiek diagnosticēts hiperglikēmisks hiperosmolārs stāvoklis
E11.0 	II tipa cukura diabēts ar komu
E87.0 	Hiperosmolalitāte un hipernatrēmija


[bookmark: _yrf7wef71jo0][bookmark: _Toc238456182]Cistiskā fibroze ar izpausmēm
[Komentārs –šī sadaļa jāprecizē ar Slimību profilakses un kontroles centru]

Kad tiek dokumentēta cistiskā fibroze ar izpausmēm, sekundārā diagnoze jānorāda uzreiz pēc koda E84._ Cistiskā fibroze (mukoviscidoze), tādējādi sniedzot informāciju par specifisku izpausmi.
Ja ir multiplas izpausmes, tad jāizmanto multipli E84 kodi.

Piemēri

Nr. 1
Cistiskā fibroze un ar to saistīta dziļo elpceļu infekcija, ko ierosina pseudomonas aeruginosa
	E84.0 	Cistiskās fibrozes plaušu forma
	J22._ 	Neprecizēta akūta dziļāko elpceļu infekcija
B96.5 Pseudomonas (aeruginosa) kā citās nodaļās klasificētu slimību ierosinātājs

Nr. 2
Ar cistisko fibrozi saistīts mekonija ileuss, aknu ciroze, hronisks pankreatīts un osteoporoze
	E84.1 	Cistiskās fibrozes zarnu forma
	P75* 	Mekonija ileuss cistiskās fibrozes dēļ
	E84.8 	Cistiskā fibroze ar citām izpausmēm 
	K74.6 	Cita veida un neprecizēta aknu ciroze 
	K86.1 	Cita veida hronisks pankreatīts 
	M81.9 	Neprecizēta osteoporoze

[bookmark: _4fzrqfcdzd7e][bookmark: _Toc238456183]Dehidratācija un hipovolēmija
Dehidratācija vienmēr jākodē, ja tā tiek diagnosticēta kā smaga un/vai tiek ārstēta ar intravenoziem šķīdumiem. Dehidratācija nozīmē, ka zaudēts tikai šķidrums, bet sāļi  (nātrijs) ir saglabāti, kods E87.0 Hiperosmolalitāte un hipernatrēmija.
[bookmark: _4qcmmrfx2n7w]Hipovolēmija nozīmē, ka pacients zaudē kā šķidrumu, tā nātriju, kods E86 Hipovolēmija.

[bookmark: _Toc238456184]V nodaļa - Psihiski un uzvedības traucējumi (F00-F99)

[bookmark: _rfxtnl6f8t22][bookmark: _Toc238456185]Alcheimera slimība un Alcheimera demence
Bieži vien jēdzieni Alcheimera slimība un Alcheimera demence tiek izmantoti pamīšus, tomēr ir iespējams, ka pacientam tiek diagnosticēta Alcheimera slimība pirms demences iestāšanās. Tāpēc ir svarīgi norādīt precīzas diagnozes.

Piemērs

Nr. 1
Demence agrīna Alcheimera pacientam
G30.0 	Alcheimera slimība ar agrīnu sākumu
F00* 	Agrīnā Alcheimera demence


[bookmark: _v9rn0pvw6gy2][bookmark: _Toc238456186]Delīrijs un citi akūti apjukuma stāvokļi
Pacientiem ar akūtu saslimšanu nereti sastopami kognitīvi traucējumi. Šādi traucējumi biežāk sastopami gados veciem pacientiem ar urīnceļu infekciju vai pneimoniju un intensīvās terapijas pacientiem. Tāpat traucējumus var izraisīt patvaļīga medikamentu atcelšana vai jauni medikamenti.

Akūta encefalopātija - strauji progresējoši (mazāk kā 4 nedēļu laikā) patobioloģiski galvas smadzeņu procesi, kas izpaužas klīniski kā delīrijs, koma un var izpausties ar krampju lēkmēm vai ekstrapiramidālām izpausmēm. Bieža izpausme ir delīrijs. Encefalopātijas izpausmes lielākoties ir atgriezeniskas, ja tiek koriģēti provocējošie faktori.

Delīrijs - klīnisks stāvoklis, ko raksturo:
· uzmanības traucējumi (samazināta spēja koncentrēties, uzturēt un pārslēgt uzmanību),
· traucējumi attīstās īsā laika periodā (dažu stundu līdz dienu laikā) un ir mainīgi dienas laikā,
· kognitīvo procesu traucējumi (atmiņas traucējumi, dezorientācija, halucinācijas),
· izmaiņas kognitīvos procesos nav izskaidrojamas ar jau diagnosticētu neirokognitīvu patoloģiju. 

Demence - vispārēji un hroniski atmiņas un citu kognitīvo procesu traucējumi, kas ir pietiekami izteikti, lai negatīvi ietekmētu personas spējas veikt ikdienas aktivitātes. Traucējumi ir progresējoši un persistējoši. Nereti šādiem pacientiem ir nepieciešama citu cilvēku palīdzība, lai veiktu ikdienas aktivitātes, vai arī viņi kļūst pilnībā atkarīgi no līdzcilvēkiem.

Piemēri

Nr. 1
Gados vecāks pacients ar urīnceļu infekciju un akūtu apjukumu. Uzsākot ārstēšanu ar antibiotikām, uzlabojas arī apziņas traucējumi
	N39.0 	Urīnceļu infekcija, neprecizējot lokalizāciju
	F05.9 	Neprecizēts delīrijs 

Nr. 2
Pacientam ar augšstilba kakliņa lūzumu tiek veikta operācija. Pēc operācijas pacients ir apjucis, bet dienas laikā apziņa traucējumi izzūd
	S72.0 	Ciskas kaula kakliņa (collum femoris) lūzums 
	F05.8 	Cita veida delīrijs (t.sk. pēcoperācijas delīrijs)

[bookmark: _ff3yn39en8oy][bookmark: _Toc238456187]Alkohola pārmērīga lietošana
Pārmērīga alkohola lietošana un/vai atkarība ietver jebkuru kodu F10._ Psihiski un uzvedības traucējumi alkohola lietošanas dēļ.

Ja pacientam ir tikai epizodiska alkohola lietošana un nav diagnosticēta atkarība, tad izmanto kodu Z72.1 Alkohola lietošana.

Ja pacientam ir atkarība vai pārmērīga alkohola lietošana (tajā skaitā “plosts”), tad izmanto kodu F10._ Psihiski un uzvedības traucējumi alkohola lietošanas dēļ. Ja pacients tiek stacionēts tikai izteikta reibuma dēļ, izmanto kodu F10.0 Psihiski un uzvedības traucējumi alkohola lietošanas dēļ, akūta intoksikācija.

Kodu T51.0 Etilalkohols lieto tikai, ja ir tieši etanola toksiski efekti, piemēram, CNS nomākums ar komu, aspirācijas risku u.tml. Šo kodu neizmanto akūtas intoksikācijas un/vai patoloģiska reibuma gadījumos. Kods T51 vienmēr jānorāda ar kādu no papildu paskaidrojošiem kodiem X45 Nejauša saindēšanās ar alkoholu vai X65 Tīša saindēšanās un saskare ar alkoholu. Kodu T51 izmanto arī gadījumos, kad ir ne-pārtikā lietojamu etanolu saturošu produktu lietošanas izpausmes (piemēram, roku dezinfekcijas līdzeklis, odekolons u.tml.).

Var izmantot papildu kodus Y90._ Alkohola klātbūtnes pierādīšana, nosakot alkohola līmeni asinīs vai Y91._ Alkohola klātbūtnes pierādīšana, nosakot intoksikācijas pakāpi. Šos kodus nedrīkst norādīt kā primāro diagnozi.

Piemēri

Nr. 1
Pacients nonāk uzņemšanas nodaļā, tiek diagnosticēts patoloģisks reibums (pārmērīga lietošana). Pēc pāris stundām tiek izrakstīs ambulatori
F10.07 Psihiski un uzvedības traucējumi alkohola lietošanas dēļ; akūta intoksikācija - patoloģisks noreibums
	Y91.2 	Smaga alkohola intoksikācija

Nr. 2
Pacients ar potītes lūzumu, ko guvis, atpūšoties ar draugiem un lietojot alkoholu. Noliedz atkarību
S82.6 	Laterālās potītes lūzums
Z72.1 	Alkohola lietošana

Nr. 3
Pacients ar vaļēju brūci galvā, alkoholu lieto vairāk kā nedēļu (nav atkarība)
S01.0 	  Vaļēja galvas matainās daļas brūce
F10.01	Psihiski un uzvedības traucējumi alkohola lietošanas dēļ; akūta intoksikācija ar traumu vai citiem miesas bojājumiem

Nr. 4
Pacients ar alkohola atkarību, tiek stacionēts akūta delīrija dēļ
F10.40 Psihiski un uzvedības traucējumi alkohola lietošanas dēļ; abstinences stāvoklis ar delīriju bez krampjiem

[bookmark: _v7q44mjvnj6h][bookmark: _Toc238456188]Smēķēšana
Ja dokumentācijā norādīts, ka pacients ir smēķētājs, tad jānorāda kods F17.1 Psihiski un uzvedības traucējumi, kas radušies tabakas lietošanas dēļ, vielu kaitējoši pārmērīga lietošana. Neatkarīgi no dienā izsmēķēto cigarešu daudzuma, smēķēšanai vienmēr ir kaitīga ietekme uz cilvēka veselību.
Kodu Z72.0 Tabakas lietošana neizmanto regulāram smēķētājam.

Piemēri

Nr. 1
Pacients ar alkohola un heroīna atkarību, kā arī ir smēķētājs
F19.2 	Psihiski un uzvedības traucējumi, kas radušies daudzu narkotisku un citu psihoaktīvu vielu lietošanas dēļ, atkarības sindroms 
F17.1 	Psihiski un uzvedības traucējumi, kas radušies tabakas lietošanas dēļ, vielu kaitējoši pārmērīga lietošana

[bookmark: _vp9bbn4u8pq9][bookmark: _Toc238456189]Garīga atpalicība
Prāta atpalicības vai nepilnīgas attīstības stāvoklis, kas īpaši izpaužas ar to iemaņu traucējumiem, kas parādās attīstības periodā un iespaido vispārējo intelekta līmeni, t.i., kognitīvās, valodas, motoriskās un sociālās iemaņas. Atpalicība var būt kopā ar citiem psihiskiem vai somatiskiem traucējumiem vai bez tiem. Pacienta garīga atpalicība var būtiski ietekmēt aprūpi, tāpēc tā vienmēr ir jākodē, ja ir diagnosticēta.
F70 Viegla garīga atpalicība, IQ aptuveni starp 50 un 69 (pieaugušā garīgais vecums ir starp 9 un 12 gadiem). Iespējams, ka ir nelielas mācīšanās grūtības skolā. 
F71 Vidēji smaga garīga atpalicība, IQ aptuveni starp 35 un 49 (pieaugušā garīgais vecums starp 6 un 9 gadiem). Iespējama krasa attīstības atpalicība bērnībā, bet pacientu vairākums spēj mācīties, lai rastos dažas sevis aprūpes iemaņas, adekvāti kontaktēt un gūt sekmes skolas mācībās. Pieaugušiem būs vajadzīgs dažādas pakāpes atbalsts, lai spētu dzīvot un strādāt sabiedrībā. 
F72 Smaga garīgā atpalicība, IQ aptuveni starp 24 un 30 (pieaugušā garīgais vecums ir starp 3 un 6 gadiem). Nepieciešams nepārtraukts atbalsts. 
F73 Dziļa garīga atpalicība, IQ zem 20 (pieaugušā garīgais vecums ir mazāks par 3 gadiem). Ir lielas grūtības ar sevis apkopšanu, tīrību, kontaktiem un kustībām.


Piemēri

Nr. 1
Pacients stacionēts tīšas paracetamola pārdozēšanas dēļ, ir depresija. Pacients tiek pārvests uz psihiatrijas stacionāru nākamajā dienā depresijas ārstēšanai

Pirmā epizode akūtā stacionārā
T39.1 	4-aminofenola derivāti 
X60 		Tīša saindēšanās un saskare ar nenarkotiskiem pretsāpju, antipirētiskiem un antireimatiskiem līdzekļiem 
F32.9 	Neprecizēta depresijas epizode 

Otrā epizode psihiatrijas stacionārā
F32._ 	Neprecizēta depresijas epizode 
Z91.5 	Paškaitējums dzīves anamnēzē

Nr. 2
Psihiatrijas stacionāra pacients ar akūtu depresiju. Atrodoties stacionārā, sagriezis plaukstas pamatni ar šķērēm (pašnāvības mēģinājums). Pārvests uz akūto stacionāru brūču ārstēšanai

Pirmā epizode psihiatrijas stacionārā
F32._ 	Neprecizēta depresijas epizode 
S61.9 	Vaļēja plaukstas pamatnes un plaukstas brūce, neprecizējot lokalizāciju
X78 	Tīšs paškaitējums ar asu priekšmetu 

Otrā epizode akūtā stacionārā
S61.7 	Multiplas vaļējas plaukstpamata un plaukstas brūces
F32._ 	Neprecizēta depresijas epizode
Z91.5 	Paškaitējums dzīves anamnēzē


[bookmark: _mqng1l5cgtoe]

[bookmark: _Toc238456190]VI nodaļa - Nervu sistēmas slimības (G00-G99) 

[bookmark: _k8482ludlv6d][bookmark: _Toc238456191]Epilepsija un ievainojumi
Ja pacients ar epilepsiju tiek stacionēts ievainojuma dēļ, kuru guva krampju lēkmes laikā, tad ievainojums jākodē kā primārā diagnoze un epilepsija kā sekundārā diagnoze.

Piemērs

Nr. 1
Pacients ar zināmu epilepsiju. Ģeneralizētu krampju laikā guvis brūci galvas matainajā daļā un galvaskausa velves daļas lūzumu bez dislokācijas
	S02.0 Galvaskausa velves lūzums
S01.0 Vaļēja galvas matainās daļas brūce
	G40.9 Neprecizēta epilepsija

[bookmark: _w1166s1n0oaj][bookmark: _Toc238456192]Cerebrovaskulāru slimību sekas 
Norādot insultu sekas I69._ Cerebrovaskulāru slimību sekas, vienmēr jāpaskaidro, kādas tieši sekas ir novērojamas, piemēram:
· G81-G83 hemiplēģijas, paraplēģijas un tetraplēģijas norādīšanai,
· R47.0 	Disfāzija un afāzija,
· F01.1 	Multiinfarktu demence,
· R13 	Disfāgija (dysphagia).

[bookmark: _48usj8glzxqo][bookmark: _Toc238456193]Akūts insults
Insulti tiek klasificēti pēc to tipa – hemorāģiski vai išēmiski. Kodu I64 Insults, neprecizējot, vai tas ir asinsizplūdums vai infarkts var izmantot tikai līdz brīdim, kad tiek veikts datortomogrāfijas izmeklējums.
Lakunārs insults jākodē ar kodu I63.5 Smadzeņu infarkts neprecizētas cerebrālo artēriju oklūzijas vai stenozes dēļ.
Akūta insulta gadījumā kodē arī insulta izpausmes (piemēram, hemiplēģija, disfāgija u.tml.).
Ja pacientam jau bija iepriekšējā insulta izpausmes, tad tās tiek norādītas pēc koda I69._ Cerebrovaskulāru slimību sekas. 

Piemēri

Nr. 1
Pacients ar cerebrālu infarktu un kreisās puses hemiparēzi, iestājoties stacionārā
	I63.9 	Neprecizēts smadzeņu infarkts 
	G81.9 	Neprecizēta hemiplēģija 

Nr. 2
Pacients ar akūtu cerebrālu infarktu, kuram anamnēzē ir bijis cerebrāls infarkts pirms 5 gadiem un saglabājusies afāzija
I63._ 	Smadzeņu infarkts
I69.3 	Smadzeņu infarkta sekas
R47.0 	Disfāzija un afāzija

Nr. 3
Perkutānas endoskopijas gastrostomas (JDB10) ievietošana pacientam ar intracerebrālu asinsizplūdumu (vienā epizodē)
	I61.1 	Intracerebrāls asinsizplūdums puslodes garozā 
	R13	Disfāgija (dysphagia)

[bookmark: _6yny6vbqwi66][bookmark: _Toc238456194]Persistējošs veģetatīvs stāvoklis
Persistējošs veģetatīvs stāvoklis nereti ir pēc kardiopulmonālas reanimācijas. Tāds stāvoklis jākodē ar diviem šiem kodiem:
· G93.1 	Citur neklasificēts smadzeņu anoksisks bojājums,
· R40.2 	Neprecizēta koma.


[bookmark: _ouuwuu77avn]

[bookmark: _Toc238456195]VII nodaļa - Acu un to palīgorgānu slimības (H00-H59) 

[bookmark: _kxwyg2bfcrca][bookmark: _Toc238456196]Pēc enukleācijas sindroms
Pacienti pēc enukleācijas jākodē ar šiem diagnožu kodiem:
· H59.8 	Cita veida acs un tās palīgorgānu bojājums pēc manipulācijām,
· Y83.6 	Ķirurģiskas operācijas un citas ķirurģiskas manipulācijas kā pacienta anomālas reakcijas vai vēlāku komplikāciju cēlonis bez norādes par neveiksmi manipulācijas laikā, cita orgāna amputācija (daļēja) (pilnīga).


[bookmark: _b9yzv6dipf18]

[bookmark: _Toc238456197]VIII nodaļa - Ausu un aizauss paugura slimības (H60-H95) 

[bookmark: _ook2zdj747ic][bookmark: _Toc238456198]Smags vai izteikts dzirdes zudums
Ja pacientam dokumentēts smags vai izteikts dzirdes zudums, tas vienmēr jākodē ar kodu no kategorijām H90._ Konduktīvs un sensorineirāls dzirdes zudums vai H91._ Cita veida dzirdes zudums. Šādi pacienti vienmēr patērē papildu resursus, un tā ir klīniski svarīga informācija.


[bookmark: _rsmo1y57cqmk]

[bookmark: _Toc238456199]IX nodaļa - Asinsrites sistēmas slimības (I00-I99)

[bookmark: _lrrif2bzlbw][bookmark: _Toc238456200]Primāra (esenciāla) hipertensija
Hipertensiju kodē tikai, ja pacientam ir apstiprināta hipertensija I10 Esenciāla (primāra) hipertensija. Šo kodu nedrīkst izmantot, ja pacientam ir konstatēts tikai paaugstināts assinspiediens, bet nav diagnosticēta hipertensija. Šādā gadījumā jāizmanto kods R03.0 Paaugstināts asinsspiediens bez hipertensijas diagnozes.

[bookmark: _dybdodpxda40][bookmark: _Hipertensijas_izraisītas_nieru][bookmark: _Toc238456201]Hipertensijas izraisītas nieru un sirds slimības
Kategorijas I11._ Hipertensīva sirds slimība, I12._ Hipertensīva nefropātija, I13._ Hipertensīva kardionefropātija jāizmanto tajos gadījums, kad ārsts tieši norāda saistību starp hipertensiju un sirds slimībām (I50._ vai I51.4-I51.9) vai nieru slimībām (N00-N07, N18._, N19._ vai N26._). Ja nav norādīta saistība, tad katra slimība jākodē atsevišķi.

Ja pacientam tiek norādīta hipertensīva nieru slimība, arī jānorāda kods N18._ Hroniska nieru slimība, lai identificētu attiecīgo hroniskas nieru slimības pakāpi.

Piemēri

Nr. 1
Hipertensīva sirds slimība ar sastrēgumu
	I11.0 	Hipertensīva sirds slimība ar (sastrēguma) sirds mazspēju

Nr. 2
Sastrēguma sirds mazspēja un hipertensija (nav norādīta saikne)
	I50.0 	Sastrēguma sirds mazspēja 
	I10 	Esenciāla (primāra) hipertensija 

Nr. 3
Nieru mazspēja un hipertensija
	N19 	Neprecizēta nieru mazspēja 
	I10 	Esenciāla (primāra) hipertensija

Nr. 4
Hipertensīva nieru slimība un hipertensīva sastrēguma mazspēja
I13.2 	Hipertensīva sirds slimība un nefropātija ar (sastrēguma) sirds un nieru mazspēju 

[bookmark: _8rj6f4hhjvq4][bookmark: _Toc238456202]Stenokardija
Stabila slodzes stenokardija jākodē ar kodu I20.8 Citas stenokardijas formas, savukārt nestabila stenokardija ar kodu I20.0 Nestabila stenokardija.


[bookmark: _Toc238456203]Miokarda infarkts
Lai nodrošinātu konsekventumu, kodus kategorijā I21-I24, drīkst izmantot tikai 28 dienas jeb 4 nedēļu intervālā no notikuma. 

Akūts miokarda infarkts
Kods no kategorijas I21._ Akūts miokarda infarkts  jākodē vienmēr, kad pacientam ir akūts miokarda infarkts. Izņēmums ir atkārtots miokarda infarkts 28 dienu periodā no iepriekšējā miokarda infarkta - šajos gadījumos jāizmanto kods I22._ Atkārtots miokarda infarkts.

Ne-STEMI un STEMI
Ja kardiogrammā nav ST segmentu pacēlumi, tad šāds miokarda infarkts jākodē I21.4 Akūts subendokardiāls miokarda infarkts.

Ja kardiogrammā ir ST segmentu pacēlumi, jāizmanto kods I21.0-I21.3, kas precīzi norāda lokalizāciju. Ja lokalizācija nav norādīta, izmanto kodu I21.3 Akūts transmurāls neprecizētas lokalizācijas miokarda infarkts.

Atkārtots miokarda infarkts
Ja miokarda infarkts notiek 28 dienu laikā kopš iepriekšējā miokarda infarkta, tad izmanto kodu I22._ Atkārtots miokarda infarkts. Atkārtots Ne-STEMI 28 dienu laikā tiek kodēts kā I22.9 Atkārtots neprecizētas lokalizācija miokarda infarkts.

Ja pacientam ir vairāki secīgi miokarda infarkti vienā epizodē, tad katru nākošo kodē ar kodu I22._ Atkārtots miokarda infarkts.

Citas patoloģijas ārstēšana 28 dienu periodā
Ja pacients tiek stacionēts citas patoloģijas ārstēšanai 28 dienu periodā kopš miokarda infarkta, tad sekundārā diagnoze jānorāda I24.9 Neprecizēta akūta sirds išēmiska slimība.

Piemēri

Nr. 1
Pacientam diagnosticēts akūts miokarda priekšējās sienas infarkts (pirmā epizode). Divas nedēļas pēc iepriekšējā miokarda infarkta pacients tiek atkārtoti stacionēts ar akūtu apakšējās sienas miokarda infarktu (otrā epizode). Pēc 6 mēnešiem pacients tiek  stacionēts ar vēl vienu apakšējās sienas miokarda infarktu (trešā epizode)
	Pirmā epizode
	I21.0 	Akūts transmurāls priekšējās sienas miokarda infarkts 
	Otrā epizode
	I22.1 	Atkārtots apakšējās sienas miokarda infarkts 
	Trešā epizode
	I21.1 	Akūts transmurāls apakšējās sienas miokarda infarkts 
	I25.2 	Vecs miokarda infarkts

Nr. 2
Pacients stacionēts ar sūdzībām par sāpēm krūtīs, pirms 3 nedēļām pārciests akūts miokarda infarkts. Pēc izmeklējumiem miokarda infarkts neapstiprinās
	R07.4 	Sāpes krūškurvī, neprecizētas
	I24.9 	Neprecizēta akūta sirds išēmiska slimība 

[bookmark: _oahts92uaalu][bookmark: _Toc238456204]Perkutāna koronāra intervence un akūts miokarda infarkts
Ja pacients ar koronāro artēriju slimību tiek stacionēts akūta miokarda ārstēšanai un pēcāk pārvests uz citu slimnīcu, lai veiktu perkutānu koronāru intervenci (PCI), tad otrā epizodē koronāra sirds slimība jānorāda kā primārā diagnoze.

Ja pacients saņem miokarda infarkta ārstēšanu un PCI vienā epizodē (vienā slimnīcā), tad akūts miokarda infarkts jānorāda kā primārā diagnoze un koronāra sirds slimība kā sekundārā, jo miokarda infarkts ir klīniski nozīmīgāks.
Izņēmums ir gadījums, kad trombolītiska terapija ir bijusi nesekmīga, pacients tiek pārvests neatliekamai (angl. rescue) PCI veikšanai. Šajos gadījumos primārā diagnoze arī otrā slimnīcā ir jānorāda akūts miokarda infarkts.

Piemērs

Nr. 1
Pacients stacionēts Slimnīcā A ar akūtu miokarda infarktu un tika veikta sekmīga trombolīze, arī ir diagnosticēta koronāro artēriju slimība. Pēcāk pacients pārvests uz Slimnīcu B, lai veiktu koronāru angioplastiju. 	
Pirmā epizode (Slimnīca A)
	I21.9 	Neprecizēts akūts miokarda infarkts
	I25.1 	Aterosklerotiska kardiopātija
	Otrā epizode (Slimnīca B)
	I25.1 	Aterosklerotiska kardiopātija
	I21.9 	Neprecizēts akūts miokarda infarkts
	

[bookmark: _vgu5o2c9p4aa][bookmark: _Toc238456205]Noteiktas drīzas akūta miokarda infarkta komplikācijas
Kodi kategorijā I23._ Noteiktas drīzas akūta miokarda infarkta komplikācijas izmantojami, kad komplikācijas notiek pēc akūta miokarda infarkta. Komplikācijas, kuras attīstās akūta miokarda infarkta epizodē nedrīkst kodēt kā primāro diagnozi ar I23._ kodiem un izmanto kodus I21-I22. Uz drīzām akūta miokarda infarkta komplikācijām neattiecas 28 dienu nosacījumi, kā tas ir akūtam miokarda infarktam.

Piemēri

Nr. 1
Ātriju septāls defekts, kurš attīstās pēc atkārtota miokarda infarkta tajā pašā epizodē (defekta labošana plānota pēc noteikta perioda)
	I22.0 	Atkārtots priekšējās sienas miokarda infarkts
I23.1 	Priekškambaru starpsienas defekts kā komplikācija pēc akūta miokarda infarkta 

Nr. 2
Jauna stacionēšana kambaru starpsienas defekta dēļ, kas attīstījies pēc miokarda infarkta pirms 10 dienām
I23.2 Kambaru starpsienas defekts kā komplikācija pēc akūta miokarda infarkta 
	I24.9 Neprecizēta akūta sirds išēmiska slimība 

Nr. 3
Akūts transmurāls priekšējās sienas miokarda infarkts vienlaicīgi ar ātriju septālu defektu
	I21.0 	Akūts transmurāls priekšējās sienas miokarda infarkts 
I23.1 	Priekškambaru starpsienas defekts kā komplikācija pēc akūta miokarda infarkta 


[bookmark: _lod2i0lsd2g2][bookmark: _Toc238456206]Hroniska sirds išēmiska slimība
Kodu lietošana no kategorijas I25._ Hroniska sirds išēmiska slimība līdz šim nav skaidri definēta, kas rada problēmas konsekventā kodēšanā.
I25.1 Aterosklerotiska kardiopātija - kā primārā diagnoze izmantojama gadījumos, kad attēldiagnostikā konstatēta asimptomātiska koronāra ateroskleroze. Ja pacientam ir stenokardijas klīnika, tad jāizmanto kods I20._ Angina pectoris (stenokardija).
I25.2 Vecs miokarda infarkts - norāda, ja tas ietekmē attiecīgo ārstēšanas epizodi. Kā primāro diagnozi var norādīt tikai tajos gadījumos, kad ir pagājušas vismaz 28 dienas kopš miokarda infarkta un attiecīgajā epizodē netiek ārstēta koronāro artēriju slimība.
I25.5 Išēmiska kardiomiopātija - norādāma kā sekundārā diagnoze, ja išēmiska kardiomiopātija ir, piemēram, sastrēguma sirds mazspējas iemesls.

Piemēri

Nr. 1
Pacients stacionēts endoskopijas veikšanai barības vada čūlas dēļ. Anamnēzē išēmiska sirds slimība un vecs miokarda infarkts pirms 3 gadiem
	K22.1 	Barības vada čūla 
	I25.9 	Neprecizēta hroniska sirds išēmiskā slimība 
	I25.2 	Vecs miokarda infarkts

Nr. 2
Pacients stacionēts ar akūtu miokarda infarktu. Anamnēzē vecs miokarda infarkts pirms 6 mēnešiem, ir arī stenokardija un išēmiska sirds slimība
	I21.9 	Neprecizēts akūts miokarda infarkts
	I25.1 	Aterosklerotiska kardiopātija
	I20.9 	Neprecizēta stenokardija 
	I25.2 	Vecs miokarda infarkts


[bookmark: _k6hqtftj0y9o][bookmark: _Toc238456207]Sirds apstāšanās
Kods I46.0 Sirds apstāšanās ar sekmīgu reanimāciju jānorāda vienmēr, kad ir veikta kardiopulmonāla reanimācija (KPR), tajā skaitā arī pacientiem, kuriem sirds apstāšanās un KPR veikta prehospitālā etapā. Ja tiek noteikts sirds apstāšanās iemesls, tad I46.0 jākodē kā sekundārā diagnoze.
Nesekmīga KPR jākodē kā I46.9 Sirds apstāšanās, bez precizējuma.
Pēkšņa kardiāla nāve jākodē kā I46.1 Pēkšņa kardiāla nāve, ja tā nosaukta šādi. Šo kodu nelieto, ja ir zināms nāves iemesls (piemēram, akūts miokarda infarkts un/vai vadīšanas traucējumi).


[bookmark: _qsjtht8t0y4d][bookmark: _Sastrēguma_sirds_mazspēja][bookmark: _Toc238456208]Sastrēguma sirds mazspēja
Ja pacientam dokumentēta sastrēguma sirds mazspēja (I50.0) un kreisā kambara mazspēja (I50.1), tad kodē tikai I50.0 Sastrēguma sirds mazspēja, jo tā sevī ietver labās un kreisās puses kambaru mazspēju.

Ja pacientam dokumentēta sastrēguma sirds mazspēja un plaušu tūska, tad kodē tikai I50.1 Kreisā kambara mazspēja (kodu J81 neizmanto).

Plaušu tūsku kodē ar diagnozi I50.1, ja iemesls ir viens no šeit uzskaitītajiem:
· Akūts reimatisms (I00-I01),
· Hroniska reimatiska sirds slimība (I05-I09),
· Hipertensija (I10-I15, izņemot I11.0 un I13._),
· Išēmiska sirds slimība (I20-I25),
· Endokardīts (I33),
· Mitrālās vārstules kaite (I34),
· Aortālās vārstules kaite (I35),
· Endokardīts (I38-I39),
· Miokardīts (I40-I41),
· Kardiomiopātijas (I42-I43),
· Aritmijas (I44-I49),
· Citas sirds slimības (I51-I52).

Ja plaušu tūska minēta kopā ar I11.0 Hipertensīva sirds slimība ar (sastrēguma) sirds mazspēju vai kodu no I13._, tad kodu I50.1 papildus nenorāda.

Kodu J81 Plaušu tūska var izmantot, ja tās iemesls ir viena no šīm sirds patoloģijām:
· Reimatiska horeja (I02),
· Kardiopulmonālas slimības un plaušu asinsrites slimības (I26-I28),
· Perikardīts (I30-I32),
· Trikuspidālās vārstules kaite (I36),
· Pulmonālās vārstules kaite (I37).

[bookmark: _Sirds_mazspēja_un][bookmark: _Toc238456209]Sirds mazspēja un hidrotorakss
Pacientiem ar sastrēguma sirds mazspēju un hidrotoraksu, pēdējais jākodē J91* Šķidrums pleiras dobumā citur klasificētu slimību dēļ. Diagnoze J91* nevar būt primārā diagnoze, pat ja tiek veikta pleiras punkcija.
Kodu J90 Citur neklasificēts šķidrums pleiras dobumā norāda gadījumā, ja pleiras izsvīdums ir primārs vai idiopātisks. Arī kodu J94.9 Neprecizētas pleiras slimības sirds mazspējas kontekstā nevar izmantot.
	
Piemēri

Nr. 1
Pacients ar kreisā kambara mazspēju un plaušu tūsku
	I50.1 	Kreisā kambara mazspēja

Nr. 2
Pacients ar ātriju fibrilāciju (nav norādīts, vai tā ir paroksismāla vai pastāvīga) un plaušu tūsku	
I50.1 	Kreisā kambara mazspēja 
I48.9 	Neprecizēta priekškambaru mirdzēšana un priekškambaru plandīšanās

Nr. 3
Hipertensīva sirds slimība ar mazspēju un plaušu tūsku
	I11.0 	Hipertensīva sirds slimība ar (sastrēguma) sirds mazspēju.

Nr. 4
Pacients ar akūtu perikardītu un plaušu tūsku
	I30.9 	Neprecizēts akūts perikardīts 
	J81 	Plaušu tūska

Nr. 5
Pacients ar sastrēguma sirds mazspēju un hidrotoraksu
	I50.0 	Sastrēguma sirds mazspēja
	J91* 	Šķidrums pleiras dobumā citur klasificētu slimību dēļ

Nr. 6
Pacients ar hipertensīvu sirds slimību, sastrēguma sirds mazspēju, hidrotoraksu un iniciālu sastrēguma pneimoniju
	I11.0 	Hipertensīva sirds slimība ar (sastrēguma) sirds mazspēju
	J91* 	Šķidrums pleiras dobumā citur klasificētu slimību dēļ
	J18.2 	Neprecizēta hipostatiska pneimonija.


[bookmark: _fxyh4p3ofn6m][bookmark: _Akūts_insults][bookmark: _Toc238456210]Akūts insults
Skatīt


[bookmark: _l8w24j29ty38][bookmark: _Toc238456211]Ateroskleroze
Perifēras gangrēnas gadījumā, kodējot I70.2 Ekstremitāšu artēriju ateroskleroze nav jānorāda kods R02 Citur neklasificēta gangrēna.
Kodu I70.2 ir būtiski norādīt, ja ekstremitāšu ateroskleroze ir cukura diabēta komplikācija, jo tas ietekmē gadījuma grupēšanu.

Piemēri

Nr. 1
Ateroskleroze ar gangrēnu, ko izraisījis II tipa cukura diabēts
E11.5 	II tipa cukura diabēts ar perifēriskās asinsrites komplikācijām
I79.2* Perifēriska angiopātija citur klasificētu slimību dēļ

Nr. 2
Pacients ar perifēru aterosklerozi un klaudikāciju (mijklibošanu)
I70.2 	Ekstremitāšu artēriju ateroskleroze


[bookmark: _sr2uqc6bgvp][bookmark: _Toc238456212]Perifērisko asinsvadu slimības
Kodu I73.9 Neprecizētas perifērisko asinsvadu slimības izmanto klaudikācijas gadījumā tikai tad, ja tās iemesls ir nezināms (aterosklerozes gadījumā kodē I70.2).

[bookmark: _dffwy5ozbexq][bookmark: _Toc238456213]Dziļo vēnu tromboze
Dziļo vēnu trombozi kodē I80.2 Citu apakšējās ekstremitātes dziļo vēnu flebīts un tromboflebīts vai I82.8 Citu precizētu vēnu embolija un tromboze (augšējās ekstremitātes gadījumā). Var izmantot papildus kodus, lai norādītu saistību ar ceļošanu X51 Ceļojums vai pārvietošanās vai veselības aprūpi saistītiem faktoriem Y95 Nozokomiāli faktori.
Dziļo vēnu tromboze vienmēr jākodē, ja tā attīstās hospitalizācijas laikā.

[bookmark: _tslkt9vmepo4][bookmark: _Toc238456214]IX nodaļa - Biežāk konstatētās nepilnības stacionāro uzskaites dokumentu kodēšanā, kurām pievērst uzmanību
Audita laikā novērots, ka visbiežāk kļūdas tiek pieļautas, kodējot sirds mazspēju - kā primārā diagnoze tiek norādīta kardiomiopātija vai aritmija, nevis sirds mazspēja. Lai gan notikumu secība ir loģiska no patofizioloģiskā viedokļa, tomēr tā neatbilst DRG izpratnei - primārajai diagnozei ir jāatspoguļo lielākais resursu patēriņš. Attiecīgi - epizodes iemesls un ārstēšanas mērķis ir nevis aritmija, bet tieši sirds mazspēja. Līdz ar to aritmija vai kardiomiopātija jānorāda kā sekundārā diagnoze.
Tāpat novērots, ka netiek kodēts hidrotorakss vai tiek izmantoti nespecifiski pleiras slimību kodi, lai gan dokumentācijā norādīts pleiras izsvīduma cēlonis.


[bookmark: _hn1ryqsgjib6]

[bookmark: _Toc238456215]X nodaļa Elpošanas sistēmas slimības (J00-J99)

[bookmark: _hbegjpyq2wt][bookmark: _Toc238456216]Virālu infekciju izraisīta sēkšana
Sēkšanu, ko izraisa virāla infekcija, jākodē kā sekundāra slimība, pielietojot šos kodus:
· B34.9 	Neprecizēta vīrusinfekcija,
· R06.2 	Svilpjoši trokšņi krūškurvī.

[bookmark: _5ww3oiyf4knc][bookmark: _Toc238456217]HOPS, dziļāko elpceļu infekcija un astma
Kodēšanai pielieto šos diagnožu kodus:
	
	Patoloģija
	Diagnozes kods, tās kategorija vai to intervāls

	HOPS ar astmu
	J44._

	HOPS ar dziļāko elpceļu infekciju
	J44.0

	HOPS ar bronhītu un dziļāko elpceļu infekciju
	J44.0

	HOPS ar akūtu astmas paasinājumu
	J45.9 vai J46 un J44.9

	HOPS ar emfizēmu
	J43.9

	HOPS ar pneimoniju (neprecizētu)
	J18.9 un J44.0
Ja zināms precīzs pneimonijas ierosinātājs, tad norāda attiecīgo diagnozi (J12-J18 nevis J18.9)

	HOPS ar haemophilus influenzae
	J44.0 un B96.3

	Dziļāko elpceļu infekcija ar bronhītu
	J40 vai J20.9

	Dziļāko elpceļu infekcija ar apakšdaivas konsolidāciju (t.i. pneimoniju)
	J18.1

	HOPS paasinājums
	J44.1

	Augšējo elpceļu infekcija ar HOPS
	J44.1 un J06.9

	Infekcijas ierosināts astmas paasinājums
	J45.9 vai J46 un J22



[bookmark: _9krs8p1l8wgc][bookmark: _Toc238456218]Status asthmaticus
Smags astmas paasinājums vai status asthmaticus jākodē ar J46.

[bookmark: _g5d52zj93ido][bookmark: _Toc238456219]Plaušu tūska ar sirds mazspēju
Skatīt


[bookmark: _gbujady4fv17][bookmark: _Toc238456220]Šķidrums pleiras telpā
Hidrotorakss sirds mazspējas gadījumā jākodē ar diagnozi J91* (skatīt).
Citas patoloģijas ierosināts šķidrums pleiras telpā arī jākodē ar diagnozi J91*.
Neprecizēts šķidrums pleiras telpā bez skaidra iemesla jākodē ar diagnozi J90 Citur neklasificēts šķidrums pleiras dobumā.
Traumatisks hemotorakss jākodē ar kodu S27.1 vai S27.2.

Piemēri

Nr. 1
Pacients ar akūtu pankreatītu un reaktīvu pleirītu
	K85.9 	Neprecizēts akūts pankreatīts
	J91* 	Šķidrums pleiras dobumā citur klasificētu slimību dēļ

Nr. 2
Pacients ar resnās zarnas audzēju un metastāzēm pleirā, stacionēts hidrotoraksa punkcijai
	C78.2 	Sekundārs pleiras ļaundabīgs audzējs
	J91* 	Šķidrums pleiras dobumā citur klasificētu slimību dēļ
	C18.9 	Lokzarna, bez precizējuma 

[bookmark: _l4qbhps213hl][bookmark: _Toc238456221]Citur neklasificēta elpošanas mazspēja
Diagnozes kodu J96._ Citur neklasificēta elpošanas mazspēja norāda tikai  sekundārā pozīcijā. Kodu J96.1 kā primāro diagnozi drīkst norādīt tikai līdz brīdim, kad tiek precizēts elpošanas mazspējas iemesls. Nav pareizi šo diagnozi norādīt kā primāro izrakstīšanas brīdī.
J96.0 Akūta elpošanas mazspēja - norādāma tikai gadījumos, kad elpošanas mazspēja ir smaga un pacientam nepieciešams elpošanas atbalsts (CPAP, BiPAP) vai mākslīgā plaušu ventilācija. Diagnoze jānorāda kā sekundāra.
J96.1 Hroniska elpošanas mazspēja - norāda tikai tiem pacientiem, kuriem ikdienā nepieciešama pastāvīga skābekļa terapija. Šo diagnozi nenorāda pacientiem, kuriem akūtas epizodes laikā nepieciešama pārejoša skābekļa terapija. Diagnoze jānorāda kā sekundāra.


[bookmark: _g9aamzkm3w9a]

[bookmark: _Toc238456222]XI nodaļa - Gremošanas sistēmas slimības (K00-K93)

[bookmark: _wd2ceps2183f][bookmark: _Toc238456223]Aizcietējumi un zarnu obstrukcija
Aizcietējumi ir daļa no zarnu obstrukcijas vai ileusa diagnozes un nav papildus jākodē.

Piemērs

Nr. 1
Pacients ar aizcietējumiem, ko izraisījusi nabas trūce ar obstrukciju
	K42.0 	Nabas trūce iesprūdusi bez gangrēnas

[bookmark: _qzs0olm43ylh][bookmark: _Toc238456224]Bereta (Barett) barības vads ar displāziju
Bereta barības vads ir ļaundabīga audzēja riska faktors. Augstas vai zemas pakāpes displāzija joprojām jākodē kā K22.7 Bereta (Barett) barības vads.

[bookmark: _2uf5puw8iir9][bookmark: _Toc238456225]Peptiska čūla
Nezināmas lokalizācijas peptiska čūla jākodē ar K27._ Neprecizētas lokalizācijas peptiska čūla. Kad tiek precizēta čūlas lokalizācija, tad kods jāmaina uz attiecīgās lokalizācijas čūlu.

[bookmark: _afs2eg2f0hzk][bookmark: _Toc238456226]Gastrīts un duodenīts
Kodu K29.9 Neprecizēts gastroduodenīts var izmantot tikai gadījumā, ja pacientam ir gastrīts un duodenīts. Pārējos gadījumos jākodē atsevišķi K29.7 Neprecizēts gastrīts vai K29.8 Duodenīts. Ja tiek diagnosticēts izraisošais iemesls, to kodē kā sekundāro slimību.

Piemērs

Nr. 1
Pacientam endoskopijas laikā tiek konstatēts atrofisks gastrīts. Ureāzes tests apstiprina H.pylori klātbūtni
	K29.4 Hronisks atrofisks gastrīts
B98.0 Helicobacter pylori [H. pylori] kā citās nodaļās klasificētu slimību cēlonis
	

[bookmark: _rv7pkivrpben][bookmark: _Toc238456227]Parastomāla trūce
Norādot diagnozi K43.3-K43.5 Parastomāla trūce, jānorāda arī kods no kategorijas Z93._ Mākslīga atvere (stoma), lai precizētu stomas veidu.

[bookmark: _m8c5pp60v2ia][bookmark: _Toc238456228]Alkohola izraisīta aknu slimība un alkohola pankreatīts
Kodus K70._ Alkohola izraisītās aknu slimības, K85.2 Akūts alkohola pankreatīts un K86.0 Alkohola izraisīts hronisks pankreatīts var izmantot tikai tad, ja tieši norādīts, ka iemesls ir alkohola lietošana.

Alkohola izraisīta aknu slimība vai pankreatīts pašreizējai pārmērīgai lietošanai vai atkarībai, jākodē, pielietojot šos kodus:
K70._ Alkohola izraisītās aknu slimības,F10.1 Vielu kaitējoši pārmērīga lietošana vai F10.2 Psihiski un uzvedības traucējumi alkohola lietošanas dēļ, atkarības sindroms.

Alkohola izraisīta aknu slimība vai pankreatīts agrākas pārmērīgas alkohola lietošanas dēļ jākodē šādi:
· K70._ Alkohola izraisītās aknu slimības,
· Z86.4 Pārmērīga psihoaktīvo vielu lietošana dzīves anamnēzē.

Piemēri

Nr. 1
Hroniskas alkohola lietošanas izraisīts akūts hepatīts
K70.1 	Alkohola hepatīts
F10.2 	Psihiski un uzvedības traucējumi alkohola lietošanas dēļ, atkarības sindroms

Nr. 2
Pacients ar alkohola atkarību un hronisku pankreatītu stacionēts pankreatīta paasinājuma jeb akūta pankereatīta dēļ
K85.9 	Neprecizēts akūts pankreatīts
K86.1 	Cita veida hronisks pankreatīts
F10.2 	Psihiski un uzvedības traucējumi alkohola lietošanas dēļ, atkarības sindroms


[bookmark: _gid2bzvseoqf][bookmark: _Toc238456229]Hroniska pankreatīta paasinājums
Hronisku pankreatītu paasinājumi jākodē kā akūts pankreatīts primārajā diagnozē un hronisks pankreatīts jānorāda sekundārajā pozīcijā:
· K85.9 	Neprecizēts akūts pankreatīts,
· K86.1 	Cita veida hronisks pankreatīts.


[bookmark: _v0equ8kq41l7][bookmark: _Toc238456230]Sāpes vēderā bez definēta iemesla
Ja pacients tiek stacionēts sāpju vēderā dēļ, bet to iemesls netiek precizēts, tad nav pieņemami, ka pacientam tiek kodēta diagnoze gastrīts vai funkcionāli kuņģa zarnu trakta traucējumi. Šādos gadījumos jāizmanto kods R10._ Sāpes vēderā un iegurnī.

[bookmark: _ytgnuuvuk96i][bookmark: _Toc238456231]Retroperitoneāls abscess
Atbilstoši Latvijas SSK-10 versijai retroperitoneāls abscess jākodē kā K65.0 Akūts peritonīts, tomēr šī diagnoze nav savietojama ar NCSP manipulāciju (Ziemeļvalstu Medicīnas statistikas komitejas (angļu val. Nordic Medico-Statistical Committee) izstrādāta un uzturēta manipulāciju klasifikācijas sistēma (angļu val. NOMESCO Classification of Surgical Procedures), ko izmanto Ziemeļvalstu DRG sistēmā). KKA20 - Retroperitoneālās telpas drenāža  un rada DRG grupēšanas kļūdu. Tā vietā retroperitoneāls abscess jākodē kā M60.0 Infekciozs miozīts. 
[bookmark: _17iulhcul3tc]

[bookmark: _Toc238456232]XII nodaļa - Ādas un zemādas audu slimības (L00-L99)

[bookmark: _sy9zbx46pa0z][bookmark: _Toc238456233]Izgulējumi
Ja nav norādīta izgulējumu pakāpe, tad izmanto kodu L89.9 Izgulējums, neprecizēts.

Izgulējumi ar saistītu infekciju jākodē šādi:
· L89._ 		Izgulējumi (decubitus), 
· L08.9 		Neprecizētas lokālas ādas un zemādas audu infekcijas, 
· B95-B98 	Baktērijas, vīrusi un citi infekcijas slimību ierosinātāji, ja ir zināms ierosinātājs.

Ja līdz ar izgulējumu ir saistīta arī gangrēna, tad tā jākodē ar kodu R02 Citur neklasificēta gangrēna, un to norāda kā sekundāro slimību pēc izgulējuma.


[bookmark: _s0lixoealaa7]

[bookmark: _Toc238456234]XIII nodaļa - Skeleta, muskuļu un saistaudu slimības (M00-M99)

Veci un recidivējoši muskuloskeletālās un/vai saistaudu sistēmas ievainojumi jākodē ar kodu no XIII nodaļas Skeleta, muskuļu un saistaudu slimības (M00-M99).

Svaigi muskuloskeletālās un/saistaudu sistēmas ievainojumi jākodē ar kodu no XIX nodaļas Ievainojumi, saindēšanās un citas ārējās iedarbes sekas (S00-T98). Izņēmumus skatīt atbilstoši SSK-10 meklētājam (piemēram, patoloģiski lūzumi).

Locītavas mežģījums, kas tiek aprakstīts kā hronisks, ne-traumatisks vai recidivējošs, jākodē ar kodu no XIII nodaļas Skeleta, muskuļu un saistaudu slimības (M00-M99).

Locītavas savainojums, kas turpinās ar iekaisumu, ir akūts ievainojums un kodējams ar kodu no XIX nodaļas Ievainojumi, saindēšanās un citas ārējās iedarbes sekas (S00-T98).

Paliekoši efekti pēc locītavas ievainojuma (piemēram, fibroze) ir indikators nepilnīgai sadzīšanai un ir uzskatāms par sekām, nevis daļu no pašreizēja bojājuma. Šādas izpausmes jākodē kā sekas (skatīt).

Piemēri

Nr. 1
Recidivējošs elkoņa locītavas mežģījums
	M24.4 	Atgriezenisks locītavas izmežģījums un pamežģījums

Nr. 2
Mugurkaula jostas skriemeļa stresa lūzums
	M48.4 	Mugurkaulāja skriemeļa noguruma lūzums 

[bookmark: _664k492573l6][bookmark: _Toc238456235]Juvenīlais artrīts
Kodus kategorijā M08._ Juvenīlais artrīts drīkst izmantot, ja juvenīlais artrīts ir diagnosticēts. Kodu nevar izmantot, balstoties tikai uz SSK-10 koda aprakstu.

[bookmark: _pi2sf99he6sc][bookmark: _Podagriska_nefropātija][bookmark: _Toc238456236]Podagriska nefropātija
Podagra, kura izraisa nefropātiju, jākodē  ar šiem kodiem:
· M10.0 	 Idiopātiska podagra,
· N16.8* Tubulointersticiāli nieru bojājumi citu citur klasificētu slimību dēļ.

[bookmark: _jkw7a8n1gcr8][bookmark: _Toc238456237]Artrozes
Kategorija M15._ Poliartroze jāizmanto gadījumos, kad pacientam ir vairāku apvidu artrīts/osteoartrīts. Šajā kategorijā nedrīkst iekļaut mugurkaula osteoartrītu, jo tam ir sava kodu kategorija M47._ Spondiloze.

Kategoriju M15 neizmanto, lai kodētu bilaterālu vienas locītavas iesaisti. Šajos gadījumos izmanto kodus kategorijā M16-M19.

Kodu kategorijā M19._ Citas lokalizācijas artrozes izmanto, lai kodētu jebkuras citas lokalizācijas artrītu, izņemot gūžu (M16._ Koksartroze [gūžas locītavas artroze]), celi (M17._ Gonartroze [ceļa locītavas artroze]), pirmo karpo-metakarpālo locītavu (M18._ Plaukstpamata un īkšķa locītavas (articulatio carpometacarpea pollicis) artroze) un mugurkaulu (M47._ Spondiloze).

Piemēri

Nr. 1
Gūžas locītavas osteoartrīts
	M16.9 	Neprecizēta koksartroze

Nr. 2
Labā ceļa sekundārs osteoartrīts, ko izraisījis Osteochondritis dissecans
	M17.5 	Cita veida sekundāra gonartroze 
	M93.2 	Osteochondritis dissecans 

Nr. 3
Posttraumatisks kreisās gūžas osteoartrīts, ko izraisījis kreisā augšstilba kaula kakliņa lūzums pirms trīs gadiem
	M16.5 	Cita veida posttraumatiska koksartroze 
	T93.1 	Augšstilba lūzuma sekas 

Nr. 4
Gūžas un ceļa locītavas osteoartrīts
	M15.9 	Neprecizēta poliartroze

Nr. 5
Abu ceļa locītavu osteoartrīts
	M17.9 	Neprecizēta gonartroze 

[bookmark: _1kwv62x48mf3][bookmark: _Toc238456238]Sāpes muguras lejasdaļā
Nespecifiskas muguras lejasdaļas sāpes ir izplatīta patoloģija, kas bieži vien nepamatoti tiek kodēta kā M47._ Spondiloze. 
Neprecizētas muguras lejasdaļas sāpes kodē M54.5 Muguras lejasdaļas sāpes.

Lumbāla radikulopātija - pa nerva gaitu izstarojošas sāpes, tipiski L4-S1 saknīte. Kodē kā M54.1 Radikulopātija, M54.3 Išiass vai M54.4 Išiass ar kriku (lumbago).

Lumbālās daļas diska trūce ar radikulopātiju (obligāti jābūt MR/CT apstiprinājumam) kodē šādi:
· M51.1 Lumbālo un citu intravertebrālo disku bojājumi ar radikulopātiju,
· G55.1* Nervu saknīšu un pinumu kompresija intervertebrālā diska bojājuma dēļ.

Spondilolistēze - nobīdījies mugurkaula skriemelis, kā rezultātā muguras sāpes pasliktinās aktivitātes laikā, var izstarot pa nerva gaitu, ja skar nerva saknīti. Diagnozi apstiprina RTG/CT izmeklējumā. Kodē M43.1 Spondilolistēze.

Muskuļu sastiepums, kas parādās pēkšņi fiziskas aktivitātes laikā ir lokāls palpators sāpīgums un nav radikulopātija. Kodē S39.0 Vēdera, jostasvietas un iegurņa muskuļu un cīpslu ievainojumi.

Cauda equina sindroms - spēcīgas muguras lejasdaļas sāpes ar segla tipa anestēziju (nejūtīgums starpenes apvidū), urīnpūšļa disfunkcija, vājums kājās vai sensors deficīts jākodē:
· G83.4 Zirga astes (cauda equina) sindroms,
· M51.1 Lumbālo un citu intravertebrālo disku bojājumi ar radikulopātiju.

Muguras lejasdaļas sāpes pēc operācijas - persistējošas sāpes pēc laminektomijas, mugurkaula osteosintēzes, kodē G97.1 Citas spinālas un lumbālpunkcijas komplikācijas vai M96.8 Citi muskuļu un skeleta bojājumi pēc manipulācijām. Ja tās ir komplikācijas pēcoperācijas periodā (līdz 4 nedēļām), tad kodē T84.8 Citas iekšēju ortopēdisku protēžu, implantātu un transplantātu komplikācijas.

[bookmark: _smpyltvo7awc][bookmark: _Rabdomiolīze][bookmark: _Toc238456239]Rabdomiolīze
Rabdomiolīze var izraisīt akūtu nieru bojājumu. Ja ir netraumatisks muskuļu bojājums, tad kodē M62.8 Citi precizēti muskuļu bojājumi un nieru bojājumu, ja tāds ir.
Ja nieru bojājumu izraisa traumatiskas etioloģijas rabdomiolīze, tad kodē tikai T79.5 Traumatiska anūrija.


[bookmark: _hot7dgdyr1xd][bookmark: _Patoloģiski_lūzumi][bookmark: _Toc238456240]Patoloģiski lūzumi
Patoloģisks lūzums audzēju gadījumā tiek kodēts ar M90.7* Kaula lūzums audzēja dēļ vai M49.5* Saplacis mugurkaulāja skriemelis citur klasificētu slimību dēļ, papildus norādot metastāzes un pamata audzēju.

Osteoporozes izraisīts patoloģisks lūzums tiek kodēts ar M80._ Osteoporoze ar patoloģisku lūzumu (jābūt norādītam, ka lūzums ir osteoporozes dēļ).

Piemēri

Nr. 1
Pacients stacionēts ar osteoporozes izraisītu patoloģisku apakšdelma lūzumu
	M80.9 	Neprecizēta osteoporoze ar patoloģisku lūzumu

Nr. 2
Pacients ar augšstilba kaula kakliņa lūzumu pēc kritiena mājās, zināma osteoporoze
	S72.0 	Ciskas kaula kakliņa (collum femoris) lūzums
	W19.0 	Neprecizēts kritiens 
	M81.9 	Neprecizēta osteoporoze 

Nr. 3
Pacients ar patoloģisku lūzumu traumatoloģijas nodaļā. Lūzums augšstilba kaula kakliņā, ko izraisījusi augšstilba kaula osteosarkoma
	C40.2 	  Apakšējās ekstremitātes garie kauli
	M90.7* Kaula lūzums audzēja dēļ

Nr. 4
Pacients tiek stacionēts ar patoloģisku augšstilba kakliņa lūzumu, ko izraisījusi kaulu metastāze no primāras krūšu adenokarcinomas. Tiek veikta lūzuma operācija
	C79.5 Sekundārs kaula un kaula smadzeņu ļaundabīgs audzējs
	M90.7* Kaula lūzums audzēja dēļ 
	C50.9	  Krūts audzējs, bez precizējuma

[bookmark: _23v0qrxlf6a1][bookmark: _Toc238456241]Periprotētiski un periimplantu lūzumi
Implanta lūzums jākodē ar kodu T84.0-T84.4 Implantētu iekšēju ortopēdisku ierīču, implantātu un transplantātu komplikācijas. Kaula lūzums blakus vai tuvumā ievietotam implantam ar vai bez traumas jākodē kā M96.6 Kaula lūzums pēc ortopēdiska implantāta, locītavas protēzes vai kaula plātnītes ievietošanas.

Intraoperatīvi lūzumi, kuri notiek ievietošanas, izņemšanas vai protēzes revīzijas laikā, jākodē no kategorijas XIX nodaļa - Ievainojumi, saindēšanās un citas ārējās iedarbes sekas (S00-T98) ar attiecīgo kodu. Papildus kā sekundārā diagnoze jānorāda, ka tas ir jatrogēns lūzums Ārstnieciskās aprūpes komplikācijas (Y40-Y84).

Piemēri

Nr. 1
Pacientam veikta kreisās gūžas totāla endoprotezēšana pirms 6 gadiem, šobrīd sūdzas par sāpēm un tūsku gūžas apvidū. Traumu noliedz. Tiek diagnosticēts periprotētisks lūzums
M96.6 	Kaula lūzums pēc ortopēdiska implantāta, locītavas protēzes vai kaula plātnītes ievietošanas

Nr.2 
Periprotētisks kreisā augšstilba lūzums. Pacients izkritis no gultas ilgstošās sociālās aprūpes nodaļā
M96.6 	Kaula lūzums pēc ortopēdiska implantāta, locītavas protēzes vai kaula plātnītes ievietošanas
	W06 	Kritiens no gultas 

Nr.3 
Augšstilba kaula diafizārs lūzums, kas noticis endoprotezēšanas laikā. Apstiprinājums, ka iemesls ir nepareizs protēzes izmērs. Endoprotezēšana netiek pabeigta, tiek ārstēts lūzums
	S72.3	Ciskas kaula diafizārs lūzums
	Y65.8	Citas precizētas neveiksmes ķirurģisku un medicīnisku darbību laikā
[bookmark: _60ql4eccfp42]	M16.0	Primāra abpusēja koksartroze

[bookmark: _Toc238456242]XIV nodaļa - Uroģenitālās sistēmas slimības (N00-N99) 

[bookmark: _rcj5ul4pvac][bookmark: _Toc238456243]Hipertensijas izraisītas nieru slimības
Skatīt

[bookmark: _rgma2i23t7kz][bookmark: _Toc238456244]Rabdomiolīze
Skatīt

[bookmark: _zbjeheqneezw][bookmark: _Toc238456245]Podagriska nefropātija
Skatīt

[bookmark: _eg6c3bbs4467][bookmark: _Toc238456246]Akūta nieru mazspēja un hroniska nieru slimība
Akūta nieru mazspēja ir strauja (stundu līdz dienu laikā) nieru funkciju pasliktināšanās, kas parasti izpaužas ar glomerulu filtrācijas ātruma (GFĀ) un kreatinīna paaugstināšanos. Akūti stacionētiem pacientiem bieži tiek novērota pārejoša laboratoriska funkcijas pasliktināšanās, kura neietekmē slimības un ārstēšanas gaitu.

Akūta nieru mazspēja N17._ jākodē tikai:
· ja pacienta stacionēšanas iemesls bija akūta nieru mazspēja, kurai netika atrasts iemesls,
· ja tiek veikta nieru aizstājterapija,
· ja tā ietekmē ārstēšanas taktiku (piemēram, sirds mazspējas vai sepses izpausme).

Pakāpe pacientiem ar hronisku nieru slimību (HNS) 1-3. pakāpē  ne vienmēr ir jākodē, izņemot, ja tā paskaidro citu slimību izpausmes (piemēram, hipertensīvas nefropātijas un cukura diabēta izraisītas komplikācijas). HNS 4. un 5. pakāpe jākodē vienmēr, jo tā būtiski ietekmē pacienta diagnostiku un ārstēšanu.


	Patoloģija
	Diagnozes kods, tās kategorija vai to intervāls

	HNS 1-3.pakāpe ar neprecizētu nieru mazspēju
	N18.1-N18.3
N19.

	HNS 1-3.pakāpe ar akūtu nieru mazspēju
	N17.
N18.1-N18.3

	Hipertensijas izraisīta HSN 1-3.pakāpe
	N18.1-N18.3
I12.0

	Akūta nieru mazspēja un HSN 1-3.pakāpe, kur izraisījusi hipertensija.
	N17.
N18.1-N18.3
I12.0

	Akūta nieru mazspēja un HSN 4. Vai 5.pakāpe
	N17.
N18.4 vai N18.5



[bookmark: _lzg19mk5fmt2][bookmark: _Toc238456247]Nieru aizstājterapija
[Komentārs – šī sadaļa jāprecizē ar Slimību profilakses un kontroles centru]

Ja pacientam tiek veikta regulāra nieru aizstājterapija, tad epizodes primārā diagnoze ir kods, kuras dēļ pacients saņem hemodialīzi, un diagnoze Z49.x Aprūpe, iekļaujot dialīzi jānorāda kā sekundārā.
Ja pacients tiek stacionēts jebkāda cita iemesla dēļ un stacionēšanas laikā turpina saņemt regulāru nieru aizstājterapiju, tad kodē N18.5 un Z99.2 Atkarība no hemodialīzes kā sekundārās diagnozes.

[bookmark: _jm1yl4lqwx59][bookmark: _Toc238456248]Labdabīga prostatas hiperplāzija un urīna retence
Diagnoze N40 Prostatas hiperplāzija sevī ietver urīna retenci un tā papildus nav jākodē. Kods R33 Urīna retence jānorāda kā primārā diagnoze, ja urīna retence bija neatliekamas stacionēšanas iemesls.

[bookmark: _ifum0ptccqg4]

[bookmark: _Toc238456249]XV nodaļa - Grūtniecība, dzemdības un pēcdzemdību periods (O00-O99)

[bookmark: _kl1wv1qyizl6][bookmark: _Toc238456250]Dzemdības
Dzemdības vienmēr jākodē ar kodu O80-O84. Kodu grupa O60-O70 attiecas uz dzemdību darbības un dzemdību komplikācijām, kas jānorāda sekundārās diagnozes pozīcijā. 

[bookmark: _Toc238456251]Dzemdību iznākums
Mātes epizodei vienmēr kā sekundārā diagnoze jāpievieno kods Z37._ Dzemdību iznākums:
· Z37.0 Viens dzīvi dzimušais,
· Z37.1 Viens nedzīvi dzimušais,
· Z37.2 Dvīņi, abi dzimuši dzīvi,
· Z37.3 Dvīņi, viens dzīvs, bet otrs nedzīvi dzimis,
· Z37.4 Dvīņi, abi nedzīvi dzimuši,
· Z37.5 Citas daudzaugļu dzemdības, visi dzīvi dzimuši,
· Z37.6 Citas daudzaugļu dzemdības, daži dzīvi dzimuši,
· Z37.7 Citas daudzaugļu dzemdības, visi nedzīvi dzimuši,
· Z37.9 Neprecizēts dzemdību iznākums.

Kodu Z37._ neizmanto spontānu abortu un grūtniecības pārtraukšanas gadījumos (līdz 24.gestācijas nedēļai).

[bookmark: _o7eq9yksi4x6][bookmark: _Toc238456252]Vesels un slims jaundzimušais
Vesels jaundzimušais neveido atsevišķu epizodi un ietilpst mātes epizodē.
Ja jaundzimušajam ir nepieciešamas ārpus rutīnas izmeklējumi un/vai manipulācijas vai ārstēšana, tad jaundzimušajam ir jāveido no mātes atsevišķa epizode.

[bookmark: _ixaylmnqmw5h][bookmark: _Toc238456253]Ektopiska grūtniecība un spontāns aborts līdz 22 gestācijas nedēļām
Kodi kategorijā O00-O03 klasificē ārpusdzemdes (ektopisku) grūtniecību, pūslīšmolu un spontānu abortu. Kodi kategorijā O08._ Komplikācijas pēc aborta, ektopiskas un molāras grūtniecības paredzēti saistītu komplikāciju kodēšanai un tiek norādīti kā sekundārā diagnoze.

[bookmark: _Toc238456254]Medicīniska grūtniecības pārtraukšana
Legālu grūtniecības pārtraukšanu līdz 12. gestācijas nedēļai kodē O04._ Medicīnisks aborts un ceturto zīmi no O04.5-O04.9, tajā skaitā pacientes, kuras:
· paliek stacionārā un aborts notiek, kamēr uzturas slimnīcā,
· tiek izrakstītas, lai abortu sagaidītu mājās,
· sāk asiņot pirms tiek izrakstīta ambulatori.
Ja paciente ir izrakstīta ambulatori un atkārtoti stacionēta grūtniecības audu aiztures dēļ, primārā diagnoze ir jānorāda O04._ ar ceturto zīmi .0 līdz.4. 
Pilnīgs aborts – spontāns vai inducēts grūtniecības pārtraukums, kad no dzemdes ir pilnībā izvadīts embrijs vai auglis kopā ar placentu un augļa apvalkiem (grūtniecības audi). 
Nepilnīgs aborts – spontāns vai inducēts grūtniecības pārtraukums, kad daļa embrija vai augļa, placentas vai augļa apvalku paliek dzemdes dobumā.
Grūtniecības pārtraukšana medicīnisku indikāciju dēļ līdz 22.nedēļai kodēšanai pielieto O04._ Medicīnisks aborts.
Grūtniecības pārtraukšana medicīnisku iemeslu dēļ, kurā gestācijas vecums ir no 22.-24. nedēļai, kodē kā dzemdības (O80-O84), ja augļa svars pārsniedz 500 gramus. Ja augļa svars nepārsniedz 500 gramus, kodē ar kodu O04._.
Sākot ar 24.gestācijas nedēļu kodē dzemdības ar kodu (O80-O84) un papildus norāda kodu Z37._.
Jebkuras komplikācijas jākodē kā sekundārās diagnozes ar kodu O08._. vai attiecīgo dzemdību komplikācijas kodu.
Kodu O06._ Neprecizēts aborts  nedrīkst izmantot stacionārā pārtrauktai grūtniecībai. Šo kodu var izmantot tikai gadījumos, kad nejauši tiek izraisīts aborts.


[bookmark: _kzf64f3gojp0][bookmark: _Toc238456255]Nenoticis aborts
Kodu O02.1 Nenoticis aborts (missed abortion) izmanto tikai, ja nav dzīvības pazīmju, nenovēro asiņošanas un nav sākuši izdalīties grūtniecības audi. Gadījumā, ja ir sākusies asiņošana vai augļa (ar dzīvības pazīmēm) materiāls ir sācis izdalīties, jāizmanto kods O03._ Spontāns aborts.

Ja paciente ar bojā gājušu augli tiek stacionēta grūtniecības pārtraukšanai pirms 22.gestācijas nedēļas, un nav spontāna aborta pazīmju (piemēram, asiņošana) līdz medikamentu ievadīšanai, izmanto kodu O02.1 Nenoticis aborts (missed abortion).


Piemēri

Nr. 1
Paciente atkārtoti stacionēta ginekoloģijas nodaļā ar nepilnīgu abortu dienu pēc tam, kad saņēma Mefipristone
	O04.4 	Nepilnīgs medicīnisks aborts bez komplikācijām 

Nr. 2
Plānota medicīniska grūtniecības pārtraukšana (pēc konsīlija lēmuma, 23.gestācijas nedēļa), ko pamato konstatēta augļa spina bifida. Auglis piedzimst ar sirdsdarbību un dzīvo 15 minūtes, svars 552 grami
	O80.8 	Cita veida spontānas vienaugļa dzemdības
	O60.3 Priekšlaicīga dzemdību darbība bez spontānām dzemdībām
O35.0 	Grūtnieces aprūpe (iespējamas) augļa centrālās nervu sistēmas malformācijas dēļ 
	Z37.0 	Viens dzīvi dzimušais

[bookmark: _89znn6aksmfa][bookmark: _Toc238456256]Atcelts aborts
Ja paciente stacionēta grūtniecības pārtraukšanai un nav citu stāvokļu, kuri būtu jākodē ar kodu no XV nodaļas - Grūtniecība, dzemdības un pēcdzemdību periods (O00-O99), un pārdomā, pirms procedūra tiek pabeigta, jākodē sekojoši:
	Z34._ vai Z35._ Normālas vai augsta riska grūtniecības norises pārraudzīšana 
Z53.2 Neizdarīta manipulācija, pacienta atteikšanās citu un neprecizētu iemeslu dēļ

Ja grūtniecības pārtraukšanas iemesls ir ar pašreizējo grūtniecību saistīts stāvoklis, tad kodē ar šiem kodiem:
· kods no kategorijas O10-O45 vai kategorijas O98-O99,
· Z53.2 Neizdarīta manipulācija, pacienta atteikšanās citu un neprecizētu iemeslu dēļ.

Ja pārtraukšanas iemesls ir ar grūtniecību saistīti stāvokļi anamnēzē, kuri būtu jākodē ar kodu no kategorijas O10-O92, tad gadījumu kodē šādi:
· Z35.2 	Grūtniecības norises pārraudzīšana pēc citas sliktas reproduktīvās veselības vai pēc sliktas dzemdnieciskās anamnēzes,
· Z53.2	 Neizdarīta manipulācija, pacienta atteikšanās citu un neprecizētu iemeslu dēļ.

Piemērs

Nr. 1
Paciente stacionēta 15 gestācijas nedēļās ķirurģiskai grūtniecības pārtraukšanai aizdomu par augļa bojājumu dēļ, ko izraisījusi mātes heroīna atkarība. Pēc stacionēšanas paciente maina savas domas un procedūra tiek atcelta
	O35.5 	Grūtnieces aprūpe (iespējama) narkotiku izraisīta augļa bojājuma dēļ 
F11.2 	Psihiski un uzvedības traucējumi opioīdu lietošanas dēļ, atkarības sindroms 
Z53.2 	Neizdarīta manipulācija, pacienta atteikšanās citu un neprecizētu iemeslu dēļ

[bookmark: _lt1np2uifpxa][bookmark: _Toc238456257]Nejaušs un provocēts aborts
Ja pacientei tiek veikta dzemdes operācija (piemēram, histerektomija) un grūtniecība neizbēgami tiek pārtraukta, tad jāizmanto kods O06._ Neprecizēts aborts.

Ja zināms, ka paciente ir stāvoklī, un ir nepieciešama operācija dzīvību vai veselību apdraudošas patoloģijas dēļ, kas neskar dzemdi, un procedūras rezultātā ir spontāns aborts, tad jākodē kods O03._ Spontāns aborts kā sekundārā diagnoze.

Piemēri

Nr. 1
Pacientei ar dzemdes mezgliem tiek veikta histerektomija. Procedūras laikā tiek konstatēts, ka paciente ir stāvoklī un grūtniecība tiek neizbēgami pārtraukta
	D25.9 	Dzemdes leiomioma, bez precizējuma
	O06.9 	Pilnīgs vai neprecizēts aborts bez komplikācijām, bez cita precizējuma

Nr. 2
Grūtniecei (15 gestācijas nedēļas) ar akūtu apendicītu, tiek veikta apendektomija. Nākamajā dienā spontāns aborts
	K35.8 	Cits akūts apendicīts, neprecizēts 
	O03.9 	Pilnīgs vai neprecizēts spontāns aborts bez komplikācijām 

Nr. 3
Paciente stacionēta abrāzijas veikšanai endometriozes dēļ. Histoloģijas laikā konstatē agrīnu grūtniecību
	N80.0 Dzemdes endometrioze
	O06.9 	Pilnīgs vai neprecizēts aborts bez komplikācijām, bez cita precizējuma
 

[bookmark: _y0xhpsrf974l][bookmark: _Toc238456258]Asiņošana agrīnā grūtniecības periodā
Kodi kategorijā O20._ Asiņošana agrīnā grūtniecības laikā jāizmanto jebkurai vaginālai asiņošanai līdz 22 gestācijas nedēļām, izņemot gadījumus, kad grūtniecība atrisinās ar abortu. Šajos gadījumos jāizmanto kods no kategorijas O00-O08 Pārtraukta grūtniecība.

[bookmark: _97cfixjjjuqs][bookmark: _Toc238456259]Pārmērīga vemšana grūtniecības laikā
Kodu kategorijā O21._ Pārmērīga vemšana grūtniecības laikā  kodē tikai tad, ja pacientei ir nepieciešama ārstēšana vai stacionēšana vemšanas dēļ.


[bookmark: _vm6c3v4bofib][bookmark: _Toc238456260]Vagināla kandidoze grūtniecības laikā
Vaginālu kandidozi grūtniecības laikā kodē šādi:
· O23.5 	  Dzimumceļu infekcijas grūtniecības laikā,
· B37.3†  Vulvas un maksts kandidoze,
· N77.1* Kolpīts, vulvīts un vulvovaginīts citur klasificētu infekcijas un parazitāru slimību dēļ.


[bookmark: _bfpacpkmg1vk][bookmark: _Toc238456261]Mātes aprūpe ar citiem, galvenokārt grūtniecību saistītiem, stāvokļiem
Stāvokļi, kuri ir grūtniecības izraisīti un nav klasificēti citur, jākodē ar kodu O26._ Ar citiem veselības traucējumiem saistīta grūtnieces aprūpe un kā sekundārā diagnoze jānorāda saistītais veselības stāvoklis.

Piemēri

Nr. 1
Muguras lejasdaļas sāpes, ko izraisījusi grūtniecība (30 gestācijas nedēļas). Anamnēzē nav iepriekšēju muguras sāpju
O26.8 	Citi precizēti ar grūtniecību saistīti stāvokļi 
M54.5 	Muguras lejasdaļas sāpes 

Nr. 2
Augsts asinsspiediena mērījums (nav diagnosticēts kā hipertensija) grūtniecei (15 gestācijas nedēļas)
O26.8 	Citi precizēti ar grūtniecību saistīti stāvokļi
R03.0 	Paaugstināts asinsspiediens bez hipertensijas diagnozes


[bookmark: _uh5vzlnrenba][bookmark: _Toc238456262]Anestēzijas komplikācijas grūtniecības, dzemdību un pēcdzemdību periodā
Kodējot anestēzijas komplikācijas kategorijās O29._ Anestēzijas komplikācijas grūtniecības laikā, O74._ Anestēzijas komplikācijas dzemdībās vai O89._ Anestēzijas komplikācijas pēcdzemdību periodā, tās jākodē atbilstoši grūtniecības stadijai, kad minētā anestēzija tika uzsākta, nevis kad izveidojās komplikācijas.

Piemērs

Nr. 1
Paciente stacionēta plānotam ķeizargriezienam epidurālā anestēzijā (augļa un iegurņa neatbilstības dēļ) 39.gestācijas nedēļā. Piedzimis zēns. Vienu dienu pēc dzemdībām izteiktas galvassāpes, kuru iemesls ir epidurāla anestēzija
O82.0  Dzemdības ar izvēlētu plānotu ķeizargriezienu
O33.9 	Grūtnieces aprūpe neprecizētas augļa un iegurņa neatbilstības dēļ 
O74.5 	Dzemdību spinālas un epidurālas anestēzijas izraisītas galvassāpes 
Y48.3 	Vietējās anestēzijas līdzekļi 
Z37.0 	Viens dzīvi dzimušais 

[bookmark: _y6hatkyb85ey][bookmark: _Toc238456263]Daudzaugļu grūtniecība
Kodējot  normālu daudzaugļu dzemdību epizodi, kods O84._ Daudzaugļu dzemdības jānorāda kā primārā diagnoze un kods O30._ Daudzaugļu grūtniecība jākodē kā sekundārā diagnoze. Var lietot sekundāru diagnozi (O80-O83), ja vēlas, lai apzīmētu dzemdību veidu katram auglim.

Piemērs

Nr. 1
Paciente stacionēta trīnīšu dzemdībām. Dzemdību laikā ir otrās pakāpes starpenes plīsums (visi bērni piedzimuši dzīvi).
	O84.0 	Daudzaugļu dzemdības, ja visi dzimuši spontāni 
O70.1 	Starpenes plīsums dzemdībās
O30.1 	Trīņu grūtniecība
Z37.5 	Citas daudzaugļu dzemdības, visi dzīvi dzimuši


[bookmark: _7sss9mt6nrg6][bookmark: _Toc238456264]Mātes aprūpe saistībā ar intrauterīnu augļa nāvi
Kods O36.4 Grūtnieces aprūpe augļa intrauterīnas bojāejas dēļ jāpielieto nedzīvi dzimušiem un vēlīnas intrauterīnas augļu nāves gadījumos. Ja nāves iemesls ir zināms, tad kods O36.4 jānorāda kā sekundārā diagnoze. Papildus jānorāda kods no kategorijas Z37.

Ja pirms dzemdībām nav zināms par augļa bojāeju, tad neizmanto kodu O36.4, bet izmanto citu dzemdību kodu un kods Z37._ norāda, ka auglis ir piedzimis miris.

Piemērs

Nr. 1
Antenatāla US izmeklējuma laikā (28 gestācijas nedēļas) tiek konstatēta placentas priekšguļa un augļa nāve. Tiek inducētas dzemdības
O80.8  Cita veida spontānas vienaugļa dzemdības
O60.3  Priekšlaicīga dzemdību darbība bez spontānām dzemdībām
O44.1 	Placentas priekšguļa ar asiņošanu 
O36.4 	Grūtnieces aprūpe augļa intrauterīnas bojāejas dēļ 
Z37.1 	Viens nedzīvi dzimušais 

[bookmark: _vsywzm25ux8][bookmark: _Toc238456265]Dzemdības pirmsslimnīcas etapā
Par ārpusslimnīcas dzemdībām uzskatāmas tās, kurās ir pilnīgi noslēgušies visi trīs dzemdību periodi ar placentas piedzimšanu. Ja paciente tiek stacionēta vēl pirms trešā perioda noslēguma, tad šādi gadījumi jākodē kā dzemdības.

Ja paciente stacionēta pēc dzemdībām un komplikācijas netiek konstatētas, izmanto kodu Z39.0 Aprūpe un izmeklēšana tūlīt pēc dzemdībām. Ja tiek konstatētas komplikācijas, tad jākodē atbilstošs kods.

[bookmark: _5chmtti7byg1][bookmark: _Toc238456266]Citur klasificētas slimības, kas sarežģī grūtniecību, dzemdības un pēcdzemdību periodu 
Stāvokļi, kas grūtniecību sarežģī, kas pasliktinās grūtniecības ietekmē vai ir galvenais dzemdību palīdzības iemesls, jākodē ar kodu O99._ Citur klasificētas slimības, kas sarežģī grūtniecību, dzemdības un pēcdzemdību periodu. Kā sekundāra diagnoze jānorāda komplicējošā patoloģija.
Ja pacientei ir cita blakusslimība, kas nesarežģī grūtniecību, kas nepasliktinās grūtniecības ietekmē vai nav galvenais dzemdību palīdzības iemesls, tad kodu O99._ neizmanto.
Ja paciente tiek stacionēta ar grūtniecību nesaistītu iemeslu dēļ un tas nekomplicē grūtniecību, tad O99._ kodu neizmanto. Grūtniecību norāda kā sekundāru diagnozi ar kodu kategorijā Z33-Z35.

Piemēri

Nr. 1
Spontānas dzemdības (38 gestācijas nedēļas). Uzreiz pēc dzemdībām sākas astmas paasinājums (astma diagnosticēta pirms diviem gadiem)
O80.0 	Spontānas dzemdības pakauša priekšguļā 
O99.5 	Elpošanas sistēmas slimības, kas sarežģī grūtniecību, dzemdības un pēcdzemdību periodu 
J45.9 	Neprecizēta astma 
Z37.0 	Viens dzīvi dzimušais

Nr. 2
Spontānas dzemdības (38 gestācijas nedēļas). Pacientei ir zināma astma, lieto inhalatorus, slimība kompensēta un neietekmē dzemdību procesu
	O80.0 	Spontānas dzemdības pakauša priekšguļā
	Z37.0 	Viens dzīvi dzimušais
	J45.9 	Neprecizēta astma

Nr. 3
Grūtniece stacionēta ar sāpēm vēderā (33 gestācijas nedēļas). Pēc izmeklējumiem patoloģiju nekonstatē un sāpes spontāni pāriet. Grūtniecība nav ietekmēta un izraksta ambulatori
	R10.4 	Citas un neprecizētas vēdera sāpes 
Z33  	Esoša grūtniecība 

Nr. 4
Spontānas dzemdības (39 gestācijas nedēļas), zināma epilepsija, lieto medikamentus (nekomplicē dzemdību norisi)
	O80.0 	Spontānas dzemdības pakauša priekšguļā
	G40.9  Neprecizēta epilepsija
	Z37.0 	Viens dzīvi dzimušais

Nr. 5
Spontānas dzemdības (39 gestācijas nedēļas), zināma epilepsija, dzemdību laikā ģeneralizēta krampju lēkme
	O80.0 	Spontānas dzemdības pakauša priekšguļā
O99.3  Psihiski traucējumi un nervu sistēmas slimības, kas sarežģī grūtniecību, dzemdības un pēcdzemdību periodu
	G40.9  Neprecizēta epilepsija
	Z37.0 	Viens dzīvi dzimušais


[bookmark: _fqu49j5cebi3][bookmark: _Toc238456267]Anēmija, kas sarežģī grūtniecību, dzemdības un pēcdzemdību periodu
	Kodu O99.0 Anēmija, kas sarežģī grūtniecību, dzemdības un pēcdzemdību periodu lieto tikai, ja anēmija komplicē minētos periodus. Vienmēr sekundārās diagnozes pozīcijā jānorāda anēmijas tips ar kodu no kategorijas D50-D64.8.


[bookmark: _fmeck9st32az]

[bookmark: _Toc238456268]XVI nodaļa - Noteikti perinatālā perioda stāvokļi (P00-P96)

	Šīs nodaļas diagnozes jāizmanto, lai kodētu stāvokļus, kuri sākušies jaundzimušajiem līdz 28. dzīves dienai. Šis noteikums neattiecas uz stāvokļiem, kuri tiek kodēti ar šo sadaļu diagnožu kodiem:
· XVII Iedzimtas kroplības, deformācijas un hromosomu anomālijas (Q00-Q99),
· IV Endokrīnās, uztures un vielmaiņas slimības (E00-E90),
· XIX Ievainojumi, saindēšanās un citas ārējās iedarbes sekas (S00-T98), 
· II Audzēji (C00-D48),
· Jaundzimušo tetāns (stingumkrampji, tetanus neonatorum) (A33),
· XVIII Citur neklasificēti simptomi, pazīmes un anomāla klīniska un laboratorijas atrade (R00-R99).

Piemēri

Nr. 1
Slimnīcā dzimis jaundzimušais ar neonatālu hipertensiju
	P29.2 	Jaundzimušo hipertensija 
	Z38.0 	Viens slimnīcā dzimis jaundzimušais

Nr. 2
Slimnīcā dzimis jaundzimušais, māte pamanījusi uzbudinātas kustības. Novērošanas laikā šādas kustības izzūd un tiek izrakstīts mājās
	R25.8 	Citas un neprecizētas patoloģiskas nepatvaļīgas kustības 
	Z38.0 	Viens slimnīcā dzimis jaundzimušais

Nr. 3
Slimnīcā dzimis jaundzimušais ar a.femoralis superficialis sin trombozi
	P29.8 	Perinatālā periodā radušās citas asinsrites sistēmas patoloģijas 
	Z38.0 	Viens slimnīcā dzimis jaundzimušais
	I74.3 	Apakšējās ekstremitātes artēriju embolija un tromboze 

[bookmark: _im6g57uxs0z8][bookmark: _Toc238456269]Jaundzimušā dzimšanas epizode
	[Komentārs – klīniskās kodēšanas auditori neuzņēmās vienperonisku atbildību un nebija arī tāds darba mērķis jeb noteikums precīzi definēt tos gadījumus, kuros jāveido atsevišķa stacionārā karte. Lai to definētu, būtu jāveic atsevišķa esošās situācijas analīze, kā arī jāpanāk savstarpēja izpratne ar visām dzemdību nodaļām valstī. Kā alternatīva būtu veidot jaunu stacionāro karti pilnīgi visiem dzīvi dzimušajiem jaundzimušajiem]
Visiem dzīvi dzimušiem jaundzimušajiem, ja tiem tiek veidota atsevišķa stacionāra karte, dzimšanas epizodē jākodē Z38._ Dzīvi dzimušie atkarā no dzimšanas vietas. Ja jaundzimušajam ārstē patoloģiju, tad kods Z38._ jānorāda kā sekundārā diagnoze. Kods Z38._ nav jākodē mātes epizodē.

Piemēri

Nr. 1
Bērns dzimis slimnīcā, pēc neārstētas dzeltes attīstījusies ādas infekcija
	P39.4 	Jaundzimušo ādas infekcija
	Z38.0 	Viens slimnīcā dzimis jaundzimušais 
	P59.9 	Neprecizēta jaundzimušo dzelte

Nr. 2
Slimnīcā dzimis jaundzimušais, konstatēta dzimumzīme uz dibena, bet nav nepieciešama papildus izmeklēšana vai ārstēšana
	Z38.0 	Viens slimnīcā dzimis jaundzimušais
	Q82.5 	Iedzimta neneoplastiska dzimumzīme (naevus) 

[bookmark: _yg5tzv14a1wa][bookmark: _Toc238456270]Mātes patoloģijas un grūtniecības un dzemdību komplikāciju ietekme uz augli un jaundzimušo 
	Kodi kategorijā P00-P04 Mātes patoloģijas un grūtniecības un dzemdību komplikāciju ietekme uz augli un jaundzimušo jānorāda, ja ir zināms komplikāciju iemesls. Šie kodi vienmēr jānorāda kā sekundārā diagnoze.
Izņēmums ir nedzīvi dzimis auglis un iemesls ir zināms - šādos gadījumos šos kodus var norādīt kā primāro diagnozi.

Piemērs

Nr. 1
Slimnīcā dzimis jaundzimušais ar smagu dzemdību asfiksiju, ko izraisījusi cieša nabassaites apvīšanās ap kaklu
P21.0 	Smaga asfiksija dzemdību laikā
Z38.0 	Viens slimnīcā dzimis jaundzimušais
P02.5 	Cita veida nabassaites nospiešanas ietekme uz augli un jaundzimušo

[bookmark: _Toc238456271]Ar grūtniecības ilgumu un augļa attīstību saistītas patoloģijas
	Gestācijas vecumam zems svars un īss augums jākodē ar kodu P07._ Citur neklasificēta ar īsu grūtniecības laiku un zemu dzimšanas svaru saistīta patoloģija. 	Ja ir pastāvošs stāvoklis no kategorijas P05._ Lēna augļa augšana un augļa malnutrīcija, tad ir jākodē abi divi.

Piemērs

Nr. 1
Slimnīcā priekšlaicīgi dzimis jaundzimušais (34 gestācijas nedēļas) ar svaru 2100 grami un mazs gestācijas vecumam
P07.1 	Zems dzimšanas svars 
Z38.0 	Viens slimnīcā dzimis jaundzimušais
P07.3 	Citi priekšlaikus dzimuši bērni 
P05.1 	Grūtniecības laikam neatbilstoši mazs auglis 

[bookmark: _frnuxqkmrlq2][bookmark: _Toc238456272]B grupas streptokoka (BGS) bakteriāla infekcija jaundzimušajiem
	BGS infekcija, kas diagnosticēta asinīs vai BGS ierosināta sepse jākodē arP36.0 	B grupas streptokoku izraisīta jaundzimušo sepse 

	BGS ierosināts meningīts:
· P39.8 	Citas precizētas specifiskas perinatālā perioda infekcijas,
· B95.1 	B grupas streptokoki un enterokoki kā citās nodaļās klasificētu slimību ierosinātāji.

	Jaundzimušais, kurš saņem profilaktisku antibakteriālu terapiju dzimšanas epizodē, jo mātei iepriekš ir bijusi streptokoku infekcija vai māte ir BGS nēsātāja (tikai tad, ja ir veidots atsevišķs UD jaundzimušajam):
· Z38._ 	Dzīvi dzimušie atkarā no dzimšanas vietas,
· Z29.2 	Cita profilaktiska ķīmijterapija,
· Z83.1 	Citas infekcijas un parazitāras slimības ģimenes anamnēzē.




[bookmark: _z92hnekpv809]

[bookmark: _Toc238456273]XVII nodaļa - Iedzimtas kroplības, deformācijas un hromosomu anomālijas (Q00-Q99)

	Iedzimtas malformācijas un kroplības eksistē jau no dzimšanas brīža un nekad nav iegūtas. Tās persistēs visu dzīvi, ja vien netiek veikta medicīniska iejaukšanās. Līdz ar to šīs nodaļas diagnozes ir izmantojamas visa vecuma pacientiem.

Piemēri

Nr. 1
55 gadus vecs vīrietis ar kreisās puses greizu roku, stacionēts ķirurģiskai korekcijai
M21.5 Iegūta putna roka, greizā roka, putna pēda, greizā pēda 

Nr. 2
55 gadus vecs vīrietis ar iedzimtu kreisās puses greizu pēdu, stacionēts ķirurģiskai korekcijai
Q66.8 Citas iedzimtas pēdas deformācijas 

Nr. 3
Pacients ar Dauna sindromu stacionēts iedzimtas sirdskaites koriģēšanai
	Q21.1 Priekškambara starpsienas defekts
	Q90.9 Neprecizēts Dauna sindroms

[bookmark: _vmlflgiaoy6q]

[bookmark: _Toc238456274]XVIII nodaļa - Citur neklasificēti simptomi, pazīmes un anomāla klīniska un laboratorijas atrade (R00-R99)

Ja no pazīmes, simptoma vai laboratorās atrades ir konstatēta specifiska diagnoze, tad jākodē tā. Kodus no XVIII nodaļas - Citur neklasificēti simptomi, pazīmes un anomāla klīniska un laboratorijas atrade var izmantot, ja:
· dokumentētām pazīmēm vai simptomiem nav specifiskas diagnozes,
· ir noteikts, ka pazīme vai simptoms ir obligāti kodējams, piemēram, R57.2 Septisks šoks (šeit),
· pazīmes vai simptoma iemesls ir zināms, bet pazīme pati par sevi prasa  diagnosticēšanu un/vai ārstēšanu. Šādos gadījumos kods R00-R99 jānorāda kā sekundārā diagnoze.

Piemēri

Nr. 1
Pacients stacionēts ar hematūriju. Veikta cistoskopija, bet iemesls netiek atrasts
R31 	Neprecizēta hematūrija 

Nr. 2
Pacients stacionēts, jo ir “apjucis”. Izmeklējot iemesls netiek konstatēts
R41.0 	Neprecizēta dezorientācija 

Nr. 3
Pacients stacionēts ar sāpēm krūtīs. Aizdomas par miokarda infarktu neapstiprinās. Tiek pārvests tālākai izmeklēšanai
R07.2 	Prekardiālas sāpes

Nr. 4
Izmainīts glikozes tolerances tests pacientam, kuram ģimenes anamnēzē ir cukura diabēts. Cukura diabēta diagnoze nav vēl apstiprināta
R73.0 	Glikozes tolerances testa pārmaiņas 
Z83.3 	Cukura diabēts ģimenes anamnēzē

Nr. 5
Veikta mīksto audu veidojuma ekscīzija. Histoloģijas atbilde ir neviennozīmīga un nav iespējams noteikt definitīvu diagnozi
R22.1 	Kakla vietējs veidojums un pietūkums

Nr. 6
II tipa cukura diabēta izraisīta gangrēna
E11.5 	II tipa cukura diabēts ar perifēriskās asinsrites komplikācijām 

[bookmark: _rev9tdnxo1pj][bookmark: _Toc238456275]Nekustīgums un samazināta mobilitāte
	Ja pacientam ir būtiski kustību traucējumi, tad tie jākodē ar R26.3 Nekustīgums (imobilitāte) vai R26.8 Citi un neprecizēti gaitas un pārvietošanās traucējumi.

[bookmark: _5hh4bjkvuui5][bookmark: _Toc238456276]Kritieni geriatriskiem pacientiem
	Geriatrisks pacients ar kritienu un bez ievainojumiem jākodē ar R29.6 Citur neklasificēta tieksme uz krišanu

	Geriatrisks pacients ar kritienu un ievainojumu:
· Ievainojuma kods no XIX nodaļas,
· Ārējais iemesls no kategorijas W00-W19,
· R29.6 Citur neklasificēta tieksme uz krišanu.

Piemērs

Nr. 1
Gados vecs pacients stacionēts pēc kritiena mājās, kā rezultātā ir plēsta plakstiņa brūce. Nākamajā dienā pacients pārvests uz citu stacionāru, lai izmeklētu kritiena iemeslu (pacients atsakās no tālākas izmeklēšanās un dodas ambulatori)
Pirmā epizode
S01.1 	Vaļēja plakstiņa un periokulārā apvidus brūce 
W19 	Neprecizēts kritiens 
R29.6 	Citur neklasificēta tieksme uz krišanu

Otrā epizode
R29.6 	Citur neklasificēta tieksme uz krišanu
S01.1 	Vaļēja plakstiņa un periokulārā apvidus brūce

[bookmark: _q4q4e5t6vuj4][bookmark: _Toc238456277]Hroniskas nekontrolējamas sāpes
	Pacientiem, kuri tiek stacionēti nekontrolējamu sāpju ārstēšanai, sekundārā diagnoze jākodē R52.1 Hroniskas nekupējamas sāpes. Šī diagnoze neattiecas uz sāpēm, kuras izraisa konkrēta patoloģija vienā orgānā vai ķermeņa reģionā (piemēram, sāpes gūžā).

Piemēri

Nr. 1
Pacients stacionēts hronisku sāpju kontrolei rokās, pēdās, elkoņos un plecos, ko izraisa reimatoīdais artrīts
	M06.9 	Neprecizēts reimatoīdais artrīts 
	R52.1 	Hroniskas nekupējamas sāpes

Nr. 2
Pacients ar augšstilba osteosarkomu tiek stacionēts ģeneralizētu hronisku sāpju dēļ
	C40.2 	Apakšējās ekstremitātes garie kauli 
	R52.1 	Hroniskas nekupējamas sāpes

[bookmark: _hd3wf452gp9k][bookmark: _Toc238456278]Paaugstināts International Normalized Ratio (INR)
Ja epizodes galvenais izmeklēšanas un ārstēšanas iemesls ir paaugstināts INR rādītājs, tad primārā diagnoze jānorāda R79.8 Cita precizēta anomāla asins ķīmisko izmeklējumu atrade.

Piemērs

Nr. 1
Pacients lieto Warfarin paroksismālas ātriju fibrilācijas dēļ. Rutīnas asins analīzēs konstatēts bīstami paaugstināts INR. Pacients tiek stacionēts ārstēšanai, lai samazinātu INR. Nav asiņošanas pazīmju
R79.8 	Cita precizēta anomāla asins ķīmisko izmeklējumu atrade
I48.0 	Paroksismāla priekškambaru mirdzēšana 
Z92.1 	Ilgstoša (pašreizēja) antikoagulantu lietošana dzīves anamnēzē

[bookmark: _jlqyv0zfut74]

[bookmark: _Toc238456279]XIX nodaļa - Ievainojumi, saindēšanās un citas ārējās iedarbes sekas (S00-T98) 

[bookmark: _5uwv8ukuqlnj][bookmark: _Toc238456280]Ievainojumi, saindēšanās un citas ārējās iedarbes
Kodējot stāvokli no nodaļas XIX Ievainojumi, saindēšanās un citas ārējās iedarbes sekas (S00-T98), sekundārā diagnoze vienmēr jānorāda ārējas iedarbes mehānisms - jāizmanto kods no kategorijas V01-Y98.

Piemērs

Nr. 1
Brūce pirkstā, ko ieguva, strādājot ar kaltu mājās
S61.0 	Vaļēja pirksta(u) brūce bez naga bojājuma
W27 	Saskare ar bezmotora rokas darbarīkiem 

[bookmark: _hg3gc5evzseu][bookmark: _Toc238456281]Multipli ievainojumi
Multiplu ievainojumu gadījumā katrs ievainojums jākodē atsevišķi. Nopietnākais un resursus visvairāk patērējošākais ievainojums jākodē kā primārā diagnoze. Ja pacientam ir veikta operācija, bet ārstējošais ārsts kā galveno norādījis citu diagnozi, kuras dēļ netika veikta operācija, tad kā primārā diagnoze jānorāda tā, kuras dēļ operācija tika veikta.

Kodus vairākiem ievainojumiem var izmantot tikai tad, ja dokumentācijā nav norādīta precīzāka informācija (piemēram, S01.7 Vairākas vaļējas galvas brūces).

Piemērs

Nr. 1
Kreisās rokas brūce, kreisā apakšstilba vaļējs lūzums, kam nepieciešama iekšēja fiksācija, un smadzeņu satricinājums. Trauma gūta kritienā no koka
	S82.1 	Lielā lielakaula (tibia) proksimālā gala lūzums 
	S61.9 	Vaļēja plaukstpamata un plaukstas brūce, neprecizējot lokalizāciju 
	S06.0 	Smadzeņu satricinājums (commotio cerebri) 
	W14 	Kritiens no koka

[bookmark: _ltaxh5s316fz][bookmark: _Toc238456282]Inficēta vaļēja brūce
Inficēta vaļēja brūce jākodē tāpat kā neinficēta brūce. Ja ir zināms ierosinātājs, tad kā sekundāro diagnozi norāda kodu no kategorijas B95-B98 kodiem.

Piemērs

Nr. 1
Pacients stacionēts ar pirksta vaļēju brūci, kas inficēta ar stafilokoku
	S61.0 	Vaļēja pirksta(u) brūce bez naga bojājuma 
	B95.8 	Neprecizētas sugas stafilokoki kā citās nodaļās klasificētu slimību ierosinātāji 


[bookmark: _uhq6rc8owdfq][bookmark: _Toc238456283]Galvaskausa lūzums ar intrakraniālu ievainojumu
Kodējot galvaskausa lūzumu (S02.), kas saistīts ar intrakraniālu ievainojumu (S06.), kā galveno diagnozi jākodē intrakraniāls ievainojums.

Piemērs

Nr. 1
Pieres kaula vaļējs lūzums ar galvas smadzeņu kontūziju. Trauma gūta pēc sitiena ar nūju hokeja spēles laikā
S06.2 	Difūzs smadzeņu bojājums 
S02.1 	Galvaskausa pamatnes lūzums 
W21 	Atsitiens pret vai trāpījums ar sporta inventāru 

[bookmark: _yg6lesjm79py][bookmark: _Toc238456284]Abpusēji ekstremitāšu ievainojumi, kas skar identisku ķermeņa apvidu
Kodus kategorijā T00-T07 Vairāku ķermeņa apvidu ievainojumi var izmantot tikai gadījumos, kad ir abpusēji ekstremitāšu ievainojumi, kuros ievainojumu veids un lokalizācija ir identiski.

Piemērs

Nr. 1
Abu apakšdelmu lūzumi. Trauma gūta, krītot no viesnīcas balkona
T02.4 	Vairāku abu augšējo ekstremitāšu apvidu lūzumi 
W13 	Kritiens no, ārā vai caur ēkām un piebūvēm

[bookmark: _7qo4ltcwil7m][bookmark: _Toc238456285]Svešķermeņi
Kodi kategorijā T15-T19 Caur ķermeņa dabiskajām atverēm iekļuvuša svešķermeņa ietekme jākodē atbilstoši tam, kur dotajā brīdī svešķermenis atrodas.

Piemērs

Nr. 1
Norīta monēta, atrodas vēderā (monēta norīta ilgstošas sociālās aprūpes nodaļā)
T18.2 	Svešķermenis kuņģī 
W44 	Svešķermeņa iekļūšana acī, caur aci vai caur citām dabiskām atverēm 


[bookmark: _5skbrj7f4mze][bookmark: _Toc238456286]Termiski un ķīmiski apdegumi
Kods no kategorijas T20-T30 Termiski un ķīmiski apdegumi jākodē dziļākajam apdegumam attiecīgajā lokalizācijā.
Kods T31._ Atkarā no apdeguma plašuma klasificēti termiski apdegumi vai T32._ Atkarā no apdeguma plašuma klasificēti ķīmiski apdegumi izmantojami tikai kā sekundārā diagnoze kodam kategorijā T20-T25 vai T29._, ja norādīts apdeguma laukums.

Ja pacients tiek stacionēts atkārtoti apdeguma ārstēšanai, tad nākamajās epizodēs vairs nenorāda ārējā iemesla kodu.

Piemērs

Nr. 1
Rokas (2% no ķermeņa virsmas) trešās pakāpes apdegums, kas gūts no ugunskura mežā
	T23.3 	Trešās pakāpes plaukstas locītavas un plaukstas termisks apdegums 
	T31.0 	Termiski apdegumi, kas aptver mazāk par 10% ķermeņa virsmas 
	X03 	Kontrolēta uguns iedarbe ārpus ēkām un celtnēm 

[bookmark: _9ty5hc1962hj][bookmark: _Toc238456287]Sliktas apiešanās sindroms
Kodus kategorijā T74._ Sliktas apiešanās sindroms izmanto, lai kodētu tīšus ievainojumus. Šo kodu grupu izmanto kā primāro diagnozi. Jālieto papildkods, lai precizētu pašreizēju ievainojumu un jāizmanto sekojošās pozīcijās:
· T74._ Sliktas apiešanās sindroms, 
· Papildkods ievainojuma precizēšanai no kategorijas S00-T98,
· Y07._ Citi sliktas apiešanās veidi.

Piemērs

Nr. 1
Bērns, kas vecāku vardarbības rezultātā stacionēts ribas lūzuma dēļ
	T74.1 	Fiziska varmākošana 
	S22.3 	Ribas lūzums 
	Y07.1 	Vecāku slikta izturēšanās 

[bookmark: _71vr7ppxe2i4][bookmark: _Toc238456288]Komplikācijas pēc medicīniskas vai ķirurģiskas procedūras
Kodējot medicīniskas vai ķirurģiskas komplikācijas, kā sekundārā diagnoze vienmēr jānorāda kods no kategorijas Y40-Y84 Ārstnieciskās aprūpes komplikācijas, lai identificētu precīzu komplikācijas iemeslu.

Kods no kategorijas T80-T88 jānorāda kā primārā diagnoze, ja tā ir galvenais stacionēšanas iemesls. Ja ir vairākas komplikācijas, tad tās norāda secīgi vienu pēc otras.

Ja SSK-10 alfabētiskais rādītājs (šeit) norāda uz procedūru ierosinātām patoloģijām citā kodu kategorijā, kuri nebeidzas ar ceturto zīmi .8 vai .9 (piemēram, N99.1 Pēcmanipulāciju urīnizvadkanāla striktūra), tad norāda šo kodu, nevis T80-T88. Papildus jānorāda komplikācijas iemesls ar kodu no kategorijas Y40-Y84.

Ja SSK-10 alfabētiskais rādītājs norāda uz citas kategorijas kodu, kuram ceturtā zīme beidzas ar .8 vai .9, (piemēram, N99.8 Citas pēcmanipulāciju uroģenitālās sistēmas patoloģijas), tad to neizmanto, bet kodē atbilstošo patoloģiju.
	Kods no nodaļām I - XVIII, kas klasificē atbilstošo patoloģiju, ir Y40-Y84 Ārstnieciskās aprūpes komplikācijas

Infekcijas pēc manipulācijas jākodē sekojoši:
· Kods no kategorijas T80-T88 (ja vien nav orgānu specifisks kods, skatīt iepriekš),
· B95-B98  Baktērijas, vīrusi un citi infekcijas slimību ierosinātāji,
· U82-U84  Rezistence pret antimikrobiskiem līdzekļiem,
· Y40-Y84  Ārstnieciskās aprūpes komplikācijas.

Piemēri

Nr. 1
Flebīts pēc intravenozas infūzijas
T80.1 	Asinsvadu komplikācijas pēc infūzijas, transfūzijas un ārstnieciskas injekcijas
	I80.8   Citas lokalizācijas flebīts un tromboflebīts
	Y84.8 Citas medicīniskas manipulācijas 

Nr. 2
Asiņošana operācijas ložā piecas stundas pēc tonsilektomijas
T81.0 	Citur neklasificēta asiņošana un hematoma kā manipulācijas komplikācija 
	Y83.6 	Cita orgāna amputācija (daļēja) (pilnīga)

Nr. 3
Pacients stacionēts ar vēdera dobumā atstātu marles tamponu pēc holecistektomijas
T81.5 	Svešķermenis, kas pēc manipulācijas nejauši atstāts ķermeņa dobumā vai operācijas brūcē 
	Y61.0 	Ķirurģiskās operācijas laikā 

Nr. 4
Atkārtoti stacionēts pacients ar operācijas brūces infekciju (A grupas streptokoks) pēc femoropopliteālas šuntēšanas
	T81.4 	Citur neklasificēta infekcija pēc manipulācijas 
	B95.0 	A grupas streptokoki kā citās nodaļās klasificētu slimību ierosinātāji 
	Y83.2 	Ķirurģiska operācija ar anastomozi, šuntu vai audu pārstādīšanu

Nr. 5
Uretras striktūra pēc kuņģa apejas anastamozes operācijas
	N99.1 	Pēcmanipulāciju urīnizvadkanāla striktūra
	Y83.2 	Ķirurģiska operācija ar anastomozi, šuntu vai audu pārstādīšanu

Nr. 6
Zarnu anastamozes dehiscence
	K91.8 	Citi citur neklasificēti gremošanas orgānu bojājumi pēc manipulācijām 
	Y83.2 	Ķirurģiska operācija ar anastomozi, šuntu vai audu pārstādīšanu

Nr. 7
Hematoma un šuvju dehiscence pēc totālas gūžas endoprotezēšanas
T81.0 Citur neklasificēta asiņošana un hematoma kā manipulācijas komplikācija 
	T81.3 	Citur neklasificēta operācijas brūces atvēršanās 
	Y83.1 	Ķirurģiska operācija ar mākslīgas iekšķīgās ierīces implantāciju 

Nr. 8
Plaušu embolija, ko izraisījusi perkutāna aknas embolizācija
	I26.9 	Plaušu embolija bez norādes par akūtu plaušu sirdi 
	Y83.8 	Citas ķirurģiskās procedūras 

Nr. 9
Urīnceļu infekcija divas dienas pēc abdominālas histerektomijas (E.coli, rezistenta pret vankomicīnu)
	N39.0 	Urīnceļu infekcija, neprecizējot lokalizāciju 
	B96.2 	Escherichia coli [E. coli] kā citās nodaļās klasificētu slimību ierosinātājs 
	U83.0 	Rezistence pret vankomicīnu
	Y83.6 	Cita orgāna amputācija (daļēja) (pilnīga) 

Nr. 10
Pacients stacionēts ceļa krusteniskās saites rekonstrukcijas (traumu guvis futbola spēles laikā). Dienu pēc operācijas konstatē operācijas brūces infekciju, mikroorganisms rezistents uz antibakteriālu terapiju, un veidojas sepse. Pēc nedēļas tiek veikta kājas amputācija virs ceļa (viss vienas epizodes laikā)
	T81.4 	Citur neklasificēta infekcija pēc manipulācijas 
	A41.9 	Neprecizēta sepse 
	Y83.4 	Cita rekonstruktīvā manipulācija 
S83.5 	Pamežģījums un sastiepums ar (priekšējo) (mugurējo) ceļa krustveida saišu iesaisti 
W03 	Cita veida kritiens tai pašā līmenī sadursmē ar citu personu vai citas personas grūdiena dēļ 


[bookmark: _6xze4vq4v28x][bookmark: _Saindēšanās][bookmark: _Toc238456289]Saindēšanās
Reakcija uz medikamentiem var veidoties no nepareizas to lietošanas (saindēšanās) vai to pareizas lietošanas (blaknes). Ja dokumentācijā nav norādīts, ka reakcija ir nepareizas lietošanas dēļ, tad jākodē kā blakne (skatīt).

Saindēšanas (medikamenta nepareiza lietošana) jākodē šādi:
· Kods no kategorijas T36-T50, kas precizē saindēšanās vielu,
· Ārējs izraisošs faktors, kas norāda saindēšanās apstākļus (V01-X59 netīši un X60-X84 tīša paškaitējuma gadījumā, X85 Kaitējums ar ārstniecības līdzekļiem, medikamentiem un bioloģiskām vielām),
· Kods vai reakcija no XVIII nodaļas Citur neklasificēti simptomi, pazīmes un anomāla klīniska un laboratorijas atrade vai cita konkrēta patoloģija.

Ja medikamentam ir vairākas sastāvdaļas (piemēram, Ultracod), katra sastāvdaļa jākodē atsevišķi, ievērojot secību, kādā norādīts medikamenta sastāvs uz iepakojuma (Paracetamolum, Codeini phosphas hemihydricus).

Ja saindēšanos izraisījuši vairāki medikamenti, tad primāro diagnozi (bīstamākais medikaments) nosaka ārstējošais ārsts.

Ja nevēlama medikamenta reakcija rodas, to lietojot pareizi kombinācijā ar alkoholu, tad tā vienmēr jākodē kā saindēšanās.

Piemēri

Nr. 1
Pacients stacionēts kodeīna pārdozēšanas dēļ
	T40.2 	Citi opioīdi 
X42 	Nejauša citur neklasificēta saindēšanās ar narkotiskiem un psihodisleptiskiem (halucinogēniem) preparātiem 

Nr. 2
Pārdozēšana (30 tabletes paracetamola un 15 tabletes sedatīva medikamenta). Ārsts norāda paracetamolu kā bīstamāko medikamentu.
	T39.1 	4-aminofenola derivāti 
X40 	Nejauša saindēšanās ar nenarkotiskiem pretsāpju, antipirētiskiem un antireimatiskiem līdzekļiem 
T42.7 	Neprecizēti pretepilepsijas, sedatīvie un miega līdzekļi 
X41 	Nejauša citur neklasificēta saindēšanās ar pretkrampju, miega un sedatīviem, pretparkinsonisma un psihotropiem līdzekļiem 

Nr. 3
Pacients stacionēts ar tīšu Ultracod pārdozēšanu
	T39.1 	4-aminofenola derivāti 
X60 		Tīša saindēšanās un saskare ar nenarkotiskiem pretsāpju, antipirētiskiem un antireimatiskiem līdzekļiem 
T40.2 	Citi opioīdi
X62 	Tīša citur neklasificēta saindēšanās un saskare ar narkotiskiem un psiholeptiskiem (halucinogēniem) preparātiem 

Nr. 4
Pacients stacionēts akūtas nieru mazspējas ar tubulāru nekrozi ārstēšanai, ko izraisījusi tīša paracetamola pārdozēšana mājās
	N17.0 	Akūta nieru mazspēja ar tubulāru nekrozi
	T39.1 	4-aminofenola derivāti
X60 	 Tīša saindēšanās un saskare ar nenarkotiskiem pretsāpju, antipirētiskiem un antireimatiskiem līdzekļiem

Nr. 5
Pacients stacionēts ar hipoksisku smadzeņu bojājumu, ko izraisījuši barbiturāti kombinācijā ar alkoholu mājās
	T42.3 	Barbiturāti 
X41 	Nejauša citur neklasificēta saindēšanās ar pretkrampju, miega un sedatīviem, pretparkinsonisma un psihotropiem līdzekļiem 
	T51.0 	Etilalkohols 
	X45 	Nejauša saindēšanās ar alkoholu 
	G93.1 	Citur neklasificēts smadzeņu anoksisks bojājums


[bookmark: _68rmjn7wvtdi][bookmark: _Ievainojumu,_saindēšanās_un][bookmark: _Toc238456290]Ievainojumu, saindēšanās un citas ārējās iedarbes sekas
Kodi kategorijā T90–T98 Ievainojumu, saindēšanās un citu ārējās iedarbes seku sekas un B90–B94 Infekcijas un parazitāro slimību sekas nevar būt izmantojami kā primārās diagnozes un jānorāda sekundārās diagnozes pozīcijās. Šie kodi tikai paskaidro esošas patoloģijas izcelsmi/saistību ar iepriekšēju traumu vai infekciju. Var izmantot kodus kategorijā V01-Y98, lai paskaidrotu seku iniciālo mehānismu.

Piemērs

Nr. 1
Pacientam pēc iepriekš pārciesta sejas skeleta lūzuma attīstījusies deguna starpsienas deformācija. Trauma gūta ceļu satiksmes negadījumā
J34.2 	Deguna starpsienas deviācija
T90.2 	Galvaskausa un sejas kaulu lūzuma sekas
Y85.0 	Motorizētu transportlīdzekļu satiksmes negadījuma sekas

[bookmark: _ujs8zeqg4gmu][bookmark: _i1b7et60z2lq][bookmark: _Toc238456291]Dzīvnieku kodumi un kukaiņu dzēlieni
Kodus no XXI nodaļas nevar norādīt kā primāro diagnozi, bet tikai kā paskaidrojošo. Plaši novērota nepareiza prakse dzīvnieku kodumus (tajā skaitā piesūkušos ērci) kodēt ar primāro diagnozi W57.

Ja koduma rezultātā veidojas alerģiska reakcija, tad primāro diagnozi norāda T78.4 Neprecizēta alerģija un kodu W20-W64 kā paskaidrojošo sekundāro diagnozi.

Ja epizodes iemesls ir piesūkušās ērces noņemšana, tad primārā diagnoze ir jākodē virspusēja attiecīgā ķermeņa apvidus brūce ar kodu S-0._ un sekundārā diagnozē norāda W57 Neindīgu kukaiņu un posmkāju kodumi un dzēlieni.

Ja kodiena rezultātā ir brūce, tad to kodē kā primāro diagnozi un kategoriju W50-W64 kā sekundāru diagnozi.

[bookmark: _Toc238456292]XIX nodaļa - Biežāk konstatētās nepilnības stacionāro uzskaites dokumentu kodēšanā, kurām pievērst uzmanību
[bookmark: _kg6q3mb1qmss]Šie kodēšanas principi ir pretrunā ar dažu apmaksas programmu saistošajām diagnozēm, kurās T90-T98 diagnozes jānorāda kā primārās. Šāda kodēšana neatbilst DRG grupēšanas principiem, jo minētie kodi neapraksta konkrēto ārstējamo patoloģiju, bet tikai tās izcelsmi. Primārajai diagnozei vienmēr jāatspoguļo konkrētais stāvoklis, kura dēļ pacientam tiek nodrošināta ārstēšana.

[bookmark: _Toc238456293]XX nodaļa - Ārēji slimību un nāves cēloņi 

Šajā nodaļā kodi paredzēti ārējo faktoru kodēšanai. Tie jānorāda kā sekundārā diagnoze uzreiz pēc ievainojuma, saindēšanās vai izraisītās blaknes.
Ja viens ārējs faktors izraisa vairākus stāvokļus, tad ārējo faktoru kodē pēc medicīnisko stāvokļu uzskaitījuma.

Kodus kategorijā V01-Y36 izmanto tikai pirmajā epizodē. Visās turpmākajās epizodēs šos kodus nenorāda, tajā skaitā, pārvedot pacientu uz citu slimnīcu.

Kodi kategorijā Y40-Y98 ir jānorāda visās epizodēs, tajā skaitā nākamajās.

Kodi kategorijā X60-X84 tiek izmantoti tīša paškaitējuma gadījumā un ir jānorāda vienmēr.

[bookmark: _fv3ua44x8mv3][bookmark: _Medikamentu_blaknes][bookmark: _Toc238456294]Medikamentu blaknes
Nevēlamas izpausmes, kuras rodas, pareizi lietojot medikamentu (tajā skaitā, sekojot ārsta instrukcijām), nav kodējamas kā saindēšanās.

Jebkura nevēlama izpausme, kas radusies, kombinējot medikamentu ar alkoholu, jākodē kā saindēšanās (skatīt).

Nevēlamas izpausmes kodē šādi:
· Kods, kas raksturo nevēlamo izpausmi (piemēram, izsitumi),
· Kods no kategorijas Y40-Y59, kas norāda izsaucēju.

Piemēri

Nr. 1
Pacients stacionēts neitropēnijas ārstēšanai, ko izraisījusi krūts ļaundabīga audzēja ķīmijterapija
	D70 	Agranulocitoze 
	Y43.3 	Citi antineoplastiskie līdzekļi 
	C50.9  Krūts audzējs, bez precizējuma 

Nr. 2
Pacients stacionēts ģeneralizētu izsitumu dēļ, ko izraisījusi penicilīna lietošana
	L27.0 	Medikamentu izraisīti ģeneralizēti izsitumi 
	Y40.0 	Penicilīns


[bookmark: _zf0fvzw10641][bookmark: _Toc238456295]Komplikācijas procedūras laikā
Ja sarežģījumi notiek procedūras laikā, jāizmanto kods no kategorijas Y60-Y69 Kaitējumi pacientiem ārstnieciskās aprūpes gaitā, to norādot sekundārās diagnozes pozīcijā.

Kodus kategorijā Y70-Y82 Nevēlama ārstniecisku un diagnostiku ierīču ietekme izmanto tajos gadījumos, kad nevēlamu ietekmi izraisa pati ierīce procedūras laikā, pēc tās implantācijas vai lietošanas laikā. Šos kodus neizmanto, ja ierīces malfunkcijas iemesls ir ārējs faktors.

Kodus kategorijā Y83-Y84 Ķirurģiskas un citas medicīniskas manipulācijas kā pacienta anomālu reakciju vai vēlāku komplikāciju cēlonis bez norādes par nelaimes gadījumu manipulāciju laikā izmanto, lai raksturotu komplikācijas, kas ir radušās pēc procedūras.

Piemēri

Nr. 1
Urīnpūšļa perforācija abdominālas histerektomijas laikā (atsevišķa epizode pēc dienas stacionāra)
	T81.2 	Citur neklasificēts nejaušs dūriens vai plīsums manipulācijas laikā 
	Y60.0 	Ķirurģiskās operācijas laikā
	
Nr. 2
Multipli ribu lūzumi kardiopulmonālas reanimācijas laikā
	I46.0    Sirds apstāšanās ar sekmīgu reanimāciju
S22.4 	Multipli ribu lūzumi 
	Y65.8 	Citas precizētas neveiksmes ķirurģisku un medicīnisku darbību laikā 

[bookmark: _1okxiwlbu4cj][bookmark: _Toc238456296]Nozokomiāli faktori
Jebkurai patoloģijai, kura iegūta slimnīcā, sekundārā diagnozē jānorāda Y95 Nozokomiāli faktori (piemēram, nozokomiālas infekcijas gadījumā).
Kods Y95 nenorāda, kurā slimnīcā iegūta patoloģija, bet norāda saistību. Tāpēc arī pārvestiem pacientiem jāturpina lietot papildu kods Y95, līdz šīs patoloģijas atrisināšanai.


[bookmark: _iatvf9juu72i]

[bookmark: _Toc238456297]XXI nodaļa - Faktori, kas ietekmē veselību un saskari ar veselības aprūpes darbiniekiem 
[bookmark: _vzvm5vq3n84i][bookmark: _Toc238456298]Veselības aprūpes iestādes apmeklējums pārbaudes vai izmeklēšanas dēļ
Kodus kategorijā Z00-Z13 Veselības aprūpes iestādes apmeklējums pārbaudes vai izmeklēšanas dēļ kā primāro diagnozi norāda tikai tajos gadījumos, ja nav diagnozes, komplikācijas, ievainojuma, simptoma vai citas patoloģiskas atrades, kas pamatotu attiecīgo epizodi.

Piemēri

Nr. 1
Zīdainis stacionēts ar aizdomām par pārdozēšanu (atrasts blakus tukšai aspirīna bundžai). Pēc izmeklējumiem un novērošanas, saindēšanās neapstiprinās
	Z03.6 	Izmeklēšana iespējamas toksiskas vielas norīšanas dēļ 

Nr. 2
Pacients stacionēts kolonoskopijas skrīninga veikšanai. Ģimenes anamnēzē ir resnās zarnas audzēji. Pacientam sūdzību nav, izmeklējuma laikā patoloģija netiek konstatēta
	Z12.1 	Zarnu trakta audzēju speciāli skrīningizmeklējumi 
	Z80.0 	Gremošanas orgānu ļaundabīgs audzējs ģimenes anamnēzē 


[bookmark: _aft8rh5o99nx][bookmark: _Toc238456299]Lipīgu slimību nēsāšana
Kodi kategorijā Z20-Z29 norādāmi primārā pozīcijā tikai situācijā, ja nav diagnozes, komplikāciju, ievainojumu simptomu vai citas patoloģijas, kas pamatotu epizodi.

Piemērs

Nr. 1
Grūtniece (34 gestācijas nedēļas), stacionēta ar kontrakcijām un aizdomām par priekšlaicīgām dzemdībām. Ārsts apstiprina Brekstona-Hiksa kontrakcijas un grūtniece tiek izrakstīta. Paciente ir B grupas streptokoka nēsātāja
	O47.0 	Neīsta dzemdību darbība pirms pilnām 37 grūtniecības nedēļām
	Z22.3 	Citu precizētu bakteriālo slimību ierosinātāju nēsātājs 



[bookmark: _dpivdt2itfz3][bookmark: _Toc238456300]Veselības aprūpes iestādes apmeklējums īpašu procedūru un medicīniskas aprūpes dēļ
Kodus kategorijā Z30-Z54 kā primāro diagnozi norāda tad, ja nav citas diagnozes, komplikācijas vai ievainojuma, kas izskaidrotu epizodi.

Kategorija Z48._ Cita ķirurģiska turpmākā aprūpe kodējama kā primārā diagnoze, ja pacienta epizode saistīta ar turpmāku pēcoperācijas aprūpi un nav komplikāciju vai citas ārstējamas patoloģijas. Ja turpmākās aprūpes epizodē attīstās komplikācijas vai cita patoloģija, tad to kodē kā primāru, savukārt Z48._ sekundārā pozīcijā. Parasti izmanto gadījumos, kad pacients tiek pārvests uz citu ārstniecības iestādi turpmākai pēcoperācijas aprūpei pēc akūtās ārstēšanas pabeigšanas. Šādos gadījumos:
· operācija veikta iepriekšējā stacionēšanas epizodē,
· pamatsaslimšanas aktīva ārstēšana ir pabeigta,
· nav nepieciešama atkārtota ķirurģiska ārstēšana,
· tiek nodrošināta novērošana, aprūpe vai funkcionālās atveseļošanās pasākumi.


Kodu grupu Z50._ vai Z54._ izmanto gadījumos, kad hospitalizācijas galvenais mērķis ir atveseļošanās vai agrīna rehabilitācija pēc iepriekš veiktas ārstēšanas. Kā primāro diagnozi norāda kodu kategorijā Z50._ Aprūpe ar rehabilitācijas procedūru lietošanu vai Z54._ Atveseļošanās. Sekundārā diagnozē atspoguļo ārstēto patoloģiju.
Latvijas praksē šie gadījumi visbiežāk saistīti ar pacienta pārvešanu no augstāka līmeņa ārstniecības iestādes uz zemāka līmeņa iestādi agrīnā pēcoperācijas periodā.

Piemēri

Nr. 1
Pacients stacionēts iekšējās fiksācijas izņemšanai pēc lūzuma ārstēšanas
Z47.0 	Turpmākā aprūpe, iekļaujot lūzuma fiksācijas stieņa vai cita iekšēja fiksatora izņemšanu 

Nr. 2
Pacients pārvests uz zemāka līmeņa stacionāru tālākai pēcoperācijas brūču kopšanai pēc gūžas endoprotezēšanas lūzuma dēļ. Stacionēšanas laikā komplikāciju nav, tiek izrakstīts ambulatori	
Z48.0 	Ķirurģiskā pārsiešana un šuvju kopšana 
	S72.0 	Ciskas kaula kakliņa (collum femoris) lūzums 

Nr. 3
Pacients pārvests uz zemāka līmeņa stacionāru tālākai pēcoperācijas brūču kopšanai pēc gūžas endoprotezēšanas lūzuma dēļ. Stacionēšanas laikā attīstās pneimonija, kas prasa ārstēšanu
	J18.9 	Pneimonija, neprecizēta
	S72.0 	Ciskas kaula kakliņa (collum femoris) lūzums
	Z48.0 	Ķirurģiskā pārsiešana un šuvju kopšana



[bookmark: _qx3n0xag245][bookmark: _Preventīva_operācija][bookmark: _Toc238456301]Preventīva operācija
Gadījumos, kad pacients stacionēts preventīvai operācijai (audzējs ģimenes vai pacienta anamnēzē), kods Z40._ Profilaktiskā ķirurģija jānorāda kā primārā diagnoze. Sekundārā pozīcijā jānorāda kods no kategorijas Z80-Z87 Personas ar iespējamu veselības apdraudējumu ģimenes un dzīves anamnēzes dēļ.


[bookmark: _rg6pogdk5cyy][bookmark: _Toc238456302]Paliatīva aprūpe
Pacientiem, kuri saņem paliatīvu aprūpi, kā sekundāro diagnozi norāda Z51.5 Paliatīva aprūpe


[bookmark: _60sw48x0i8o6][bookmark: _Toc238456303]Atcelta procedūra
Ja pacients tiek stacionēts procedūras veikšanai, bet tā tiek atcelta, kā primāro diagnozi izmanto kodu Z53._ Medicīniskas iestādes apmeklēšana neizdarītas precizētas manipulācijas dēļ.  

Ja pacientam tiek atcelta procedūra, bet viņš tiek paturēts stacionārā patoloģijas ārstēšanai, tad Z53._ norāda kā sekundāru diagnozi pēc plānotās manipulācijas patoloģijas (piemēram,  akūta infekcija pirms plānotas operācijas, nekontrolēta arteriālā hipertensija, smaga anēmija, akūts miokarda infarkts u.c.)

Ja procedūra tiek atcelta personāla, operācijas zāļu vai instrumentu trūkuma dēļ, kodē Z53.8 Citu iemeslu dēļ neizdarīta manipulācija.

Ja pacients tiek stacionēts procedūras veikšanai, bet tā tiek atcelta, jo procedūras iemesls ir atrisinājies, tad kā primāro diagnozi kodē Z03-Z04 un kā sekundāru diagnozi norāda Z53.8.

Ja procedūra tiek uzsākta un pārtraukta kādu citu iemeslu dēļ, kodē patoloģijas diagnozi.

Piemēri

Nr. 1
Hroniska tonsilīta pacients stacionēts tonsilektomijai. Operācija tiek atcelta, jo pacients lieto Warfarin un nav savlaicīgi pārtraucis
	Z53.0 	Kontrindikāciju dēļ neizdarīta manipulācija
	J35.0 	Hronisks tonsilīts

Nr. 2
Pacients stacionēts cirkšņa trūces plastikai, bet tajā pašā rītā tiek konstatēts ātriju fibrilācijas paroksisms. Tiek ārstēts paroksisms un operācija atcelta
	I48.0 	  Paroksismāla priekškambaru mirdzēšana 
K40.9 	Vienpusēja vai neprecizēta cirkšņa trūce bez iesprūduma un bez gangrēnas
	Z53.0	  Kontrindikāciju dēļ neizdarīta manipulācija 

Nr. 3
Pacients stacionēts diagnostiskai laparoskopijai (iemesls - neskaidras sāpes vēderā un vemšana). Procedūra atcelta personāla trūkuma dēļ
	Z53.8 	Citu iemeslu dēļ neizdarīta manipulācija
	R10.4 	Citas un neprecizētas vēdera sāpes 

Nr. 4
Pacients ar hronisku kuņģa čūlu tiek stacionēts endoskopijas veikšanai endotraheālā narkozē. Intubācija neveiksmīga un pacients tiek izrakstīts bez komplikācijām. Endoskopijas procedūra tiek atcelta
	K25.7 	Kuņģa čūla, hroniska bez asiņošanas vai perforācijas 


[bookmark: _msj33y90gzh2][bookmark: _Toc238456304]Dzīvo viens un/vai gaida stacionēšanu citur
Kods Z60.2 Dzīvo viens jānorāda, ja pacienta stacionēšanas periods pagarinās sociālu apsvērumu dēļ. To norāda kā sekundāru diagnozi.

Kodu Z75.1 Gaidīšana citur uz atbilstošu hospitalizāciju norāda kā sekundāru diagnozi, ja pacients stacionārā uzturas ilgāk, jo gaida vietu citur (piemēram, zemāka līmeņa stacionāra aprūpes gultās).

[bookmark: _ynkuice59285][bookmark: _Toc238456305]Atvaļinājuma laika aprūpe
Pacienti var tikt stacionēti, lai ļautu aprūpētājiem atpūsties. Šādos gadījumos izmanto kodu Z75.5 Atvaļinājuma laika aprūpe, ko norāda kā primāro diagnozi. Sekundārā diagnoze atspoguļo pacienta hronisko stāvokli.

Ja konkrētā epizodē pacientam tiek ārstēts hroniskās slimības paasinājums vai cita slimība, tad kodu Z75.5 norāda kā sekundāru diagnozi aiz hroniskās saslimšanas.

Piemēri

Nr. 1
Pacients ar multiplo sklerozi stacionēts (stacionārā plānots atrasties divas nedēļas), lai ļautu aprūpētājiem atpūsties. Ārstēšanas apjoms nepārsniedza ikdienas mājās saņemto apjomu
	Z75.5 	Atvaļinājuma laika aprūpe
	G35._ 	Multiplā skleroze

Nr. 2
Pacients ar multiplo sklerozi stacionēts (stacionārā plānots atrasties divas nedēļas), lai ļautu aprūpētājiem atpūsties. Stacionēšanas laikā attīstās bronhopneimonija, kurai nepieciešama ārstēšana
	J18.0 	Neprecizēta bronhopneimonija 
	G35._ 	Multiplā skleroze
	Z75.5 	Atvaļinājuma laika aprūpe

[bookmark: _Toc238456306]XXI nodaļa - Biežāk konstatētās nepilnības stacionāro uzskaites dokumentu kodēšanā, kurām pievērst uzmanību 

Audita laikā novērots, ka pacientiem, kuri pārvesti uz cita līmeņa ārstniecības iestādi pēc akūtās ārstēšanas pabeigšanas, atkārtoti tiek kodēta sākotnējā pamata saslimšana, piemēram:
· K25._ 	Kuņģa čūla,
· M16._ 	Gūžas locītavas artroze,
· citas diagnozes, kuru aktīva ārstēšana iepriekšējā ārstniecības epizodē jau ir pabeigta.
Šāda pieeja neatspoguļo konkrētās hospitalizācijas mērķi un var radīt neprecīzu DRG grupēšanu. Šādos gadījumos ieteicams izmantot atbilstošus Z48._ vai Z54._ kodus.
Savukārt pacientiem, kuri pēc izrakstīšanas atkārtoti stacionēti pēcoperācijas komplikāciju dēļ, jānorāda konkrētā komplikācija, nevis Z48._ vai Z54._ kods.
[bookmark: _Toc238456307]
NCSP/NOMESCO kodēšanas ieteikumi

[bookmark: _Toc238456308]Reoperāciju kodēšana
NCSP (NOMESCO) klasifikācijā reoperācija ir operācija, kas tiek veikta saistībā ar iepriekš veiktu operāciju, tās komplikācijām, neveiksmi, nepilnīgu rezultātu vai nepieciešamību koriģēt iepriekšējās operācijas sekas.
Reoperācijas kodēšanai izmanto NCSP reoperācijas kodu, kuram otrajā pozīcijā atrodas burts W.
Par reoperāciju uzskatāma operācija, kas veikta:
· iepriekš operētā anatomiskā apvidū,
· saistībā ar iepriekšējās operācijas komplikācijām,
· saistībā ar iepriekšējās operācijas nepietiekamu efektivitāti,
· lai koriģētu iepriekšējās operācijas rezultātu.

Reoperācijas statusu nenosaka laika intervāls starp operācijām. Izšķirošā nozīme ir saistībai ar iepriekš veikto operāciju. Tādēļ reoperācija var tikt veikta:
· tās pašas hospitalizācijas laikā,
· citā hospitalizācijas epizodē,
· citā ārstniecības iestādē,
· pēc dažām dienām, mēnešiem vai vēl ilgāka laika perioda.
Ja saglabājas tieša saistība ar iepriekš veikto operāciju, operācija uzskatāma par reoperāciju neatkarīgi no laika intervāla.

[bookmark: _r9fc3ogvdc82][bookmark: _Toc238456309]Gadījumi, kas nav uzskatāmi par reoperācijām
Par reoperācijām nav uzskatāmas operācijas, kas tiek veiktas kā jauns ārstēšanas posms vai jauna ārstēšanas plāna ietvaros.
Piemērs
Nr. 1
Pacientei veikta krūts ļaundabīga audzēja operācija. Pēc histoloģiskās izmeklēšanas rezultātu saņemšanas tiek pieņemts lēmums paplašināt operācijas apjomu un veikt papildu audu vai limfmezglu izņemšanu. 
Šāds gadījums nav uzskatāms par reoperāciju, bet gan par jaunu operāciju.


[bookmark: _6n6as6qbuknl]
[bookmark: _wzcbsoijvyct][bookmark: _Toc238456310]Ķirurģiska izgulējumu ārstēšana
Ja hospitalizācijas laikā veikta izgulējuma ķirurģiska ārstēšana, papildus diagnozes kodam jānorāda arī attiecīgais NCSP manipulācijas kods, piemēram, šādos gadījumos:
· nekrektomija,
· ķirurģiska brūces attīrīšana,
· audu ekscīzija,
· plastiskās rekonstrukcijas procedūras,
· citas izgulējumu ārstēšanai veiktas operācijas.
[bookmark: _5gbx7n9cq17e]
Ķirurģisku manipulāciju kodēšana izgulējumu ārstēšanas gadījumos ir būtiska, jo manipulāciju kodi var ietekmēt DRG grupēšanas rezultātu. Tādēļ nepietiek tikai ar izgulējuma diagnozes kodēšanu. Ja veikta ķirurģiska ārstēšana, obligāti jānorāda arī attiecīgais NCSP kods.
[bookmark: _yu6tjb30ddw6]Audita laikā novērots, ka:
· izgulējumi netiek kodēti līdz pilnam SSK-10 kodam,
· netiek norādīta izgulējuma stadija, lai gan tā dokumentēta medicīniskajā dokumentācijā,
· netiek izmantoti nespecifiski izgulējumu kodi, piemēram, infekcija,
· netiek kodētas izgulējumu ārstēšanai veiktās ķirurģiskās manipulācijas,
· netiek norādīti NCSP kodi veiktai nekrektomijai vai citām ķirurģiskām manipulācijām.

[bookmark: _Toc238456311]Grupēšanu neietekmējošu NCSP manipulāciju lietošana
Audita laikā gandrīz visās ārstniecības iestādēs tika novērota prakse lietot NCSP manipulācijas, kuras neietekmē grupēšanu, piemēram:
· ZXD00 – Steidzama manipulācija,
· ZXE00 – Viena stunda vai mazāk,
· ZXC40 – Ultraskaņas izmantošana u.c.
Šādu manipulāciju lietošana ir pamatota, ja tas nepieciešams statistisku uzskaites iemeslu dēļ, bet tā nav obligāta. 
NVD tīmekļvietnē ir publicēts aktuālais NCSP manipulāciju saraksts “NCSP Latvijas klasifikators”, kurā norādītas grupēšanu ietekmējošās manipulācijas.

